**Приложение № 1 към Заповед № РД09-1043 от 19.11.2025 г.**

**Стратегически план за развитие на земеделието и селските райони на Република България за периода 2023-2027 г.**

**УСЛОВИЯ ЗА КАНДИДАТСТВАНЕ**

**ЗА ПРИЕМ НА ЗАЯВЛЕНИЯ ЗА ПОДПОМАГАНЕ ПО**

**ИНТЕРВЕНЦИЯ**

**II.Г.1 - ИНВЕСТИЦИИ В ЗЕМЕДЕЛСКИТЕ СТОПАНСТВА**

**ПРИЕМ № II/Г/1/0/1**



**Европейски земеделски фонд за развитие на селските райони**

**Съдържание:**

[1. Използвани съкращения 4](#_Toc214526840)

[2. Определения за целите на настоящия прием 5](#_Toc214526841)

[3. Основна цел, очаквани резултати и принос към специфичните цели 12](#_Toc214526842)

[4. Териториален обхват 12](#_Toc214526843)

[5. Бюджет по приема 13](#_Toc214526844)

[6. Режим на държавна помощ 14](#_Toc214526845)

[7. Размер на финансовата помощ за конкретно заявление за подпомагане 14](#_Toc214526846)

[8. Допустими кандидати/бенефициенти 15](#_Toc214526847)

[8.1. Критерии за допустимост на кандидатите 15](#_Toc214526848)

[8.2. Критерии за недопустимост на кандидатите 18](#_Toc214526849)

[9. Допустими дейности/инвестиции 19](#_Toc214526850)

[9.1. Условия за допустимост на дейностите/инвестициите, в т.ч. срок за изпълнение на одобрените заявления за подпомагане 20](#_Toc214526851)

[9.2. Условия за недопустимост на дейностите/инвестициите, в т.ч. срок за изпълнение на одобрените заявления за подпомагане 26](#_Toc214526852)

[10. Допустими разходи 27](#_Toc214526853)

[10.1. Условия за допустимост на разходите и избрана система за оценка на обоснованост на разходите 28](#_Toc214526854)

[10.2. Недопустими разходи 32](#_Toc214526855)

[11. Критерии за подбор и предварителна оценка 33](#_Toc214526856)

[11.1. Критерии за подбор 33](#_Toc214526857)

[11.2. Методика за прилагане на критериите за подбор 36](#_Toc214526858)

[12. Изискуеми документи, в т.ч. документи, доказващи съответствие с критерии за подбор/оценка 40](#_Toc214526859)

[12.1. Общи документи 40](#_Toc214526860)

[12.2. Допълнителни документи, доказващи съответствие с приоритет по критериите за оценка 44](#_Toc214526861)

[12.3. Списък с документи, които може да бъдат изискани на етап оценка на заявленията за подпомагане 44](#_Toc214526862)

[13. Подаване и разглеждане на заявления за подпомагане 45](#_Toc214526863)

[14. Други специфични условия 48](#_Toc214526864)

[15. Приложения 48](#_Toc214526865)

# **Използвани съкращения**

|  |  |
| --- | --- |
| **БФП** | Безвъзмездна финансова помощ |
| **ДДС** | Данък върху добавената стойност |
| **ДФЗ** | Държавен фонд „Земеделие“ |
| **ЕЗФРСР** | Европейски земеделски фонд за развитие на селските райони |
| **ЕС** | Европейски съюз |
| **ЗБР** | Закон за биологичното разнообразие |
| **ЗВ** | Закон за водите |
| **ЗМСП** | Закон за малките и средните предприятия |
| **ЗООС** | Закон за опазване на околната среда |
| **ЗОП** | Закон за обществените поръчки |
| **ЗПЗП** | Закон за подпомагане на земеделските производители |
| **ЗУТ** | Закон за устройство на територията |
| **ИСАК** | Интегрирана система за администриране и контрол |
| **КЕП** | Квалифициран електронен подпис |
| **КСС** | Количествено-стойностна сметка |
| **МОСВ** | Министерство на околната среда и водите |
| **Наредба № 4/2024 г.** | Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви "а", "в" – "е" и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент |
| **ПИВ** | Потенциална икономия на вода |
| **ПУРБ** | План за управление на речните басейни |
| **Регламент (ЕС) 2021/2115** | Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 |
| **Регламент (ЕС) 2021/2116** | Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 |
| **Регламент (ЕС, Евратом) 2024/2509** | Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза |
| **СЕУ** | Система за електронни услуги |
| **СМР** | Строително-монтажни работи |
| **СПРЗСР** | Стратегически план за развитие на земеделието и селските райони 2023-2027 г. |
| **УО** | Управляващ орган |

# **Определения** **за целите на настоящия прием**

|  |  |
| --- | --- |
| **Административен договор** | Договор по чл. 52, ал. 4 от Закон за подпомагане на земеделските производители (ЗПЗП), който урежда правата, задълженията и отговорностите на страните, включително основанията за изискуемост на финансовата помощ |
| **Административни проверки** | Проверки съгласно разпоредбата на чл. 72 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (Регламент (ЕС) 2021/2116) |
| **Биоенергия** | Енергия, включително под формата на течни или газообразни горива, която е получена от преработката на биомаса |
| **Биомаса** | Биологично разграждаща се част от продукти, отпадъци и остатъци от биологичен произход от селското стопанство (включително растителни и животински вещества), горското стопанство и свързаните с тях промишлености, включително рибно стопанство и аквакултури, както и биологично разграждаща се част на отпадъци, включително на производствени и битови отпадъци от биологичен произход. |
| **Воден обект** | Постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи, за който има издадено разрешително за водовземане. |
| **Водно тяло** | Самостоятелна и значима част от повърхностните или подземните води. |
| **Водовземане** | Всички дейности, свързани с отнемане на води от водните обекти. |
| **Възобновяеми енергийни източници** | Неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им, както и отпадни топлини, енергия от биомаса и енергията от индустриални и битови отпадъци. |
| **Газообразни и твърди горива от биомаса** | Газообразни и твърди горива, произведени от биомаса |
| **Големи предприятия** | Предприятия, които не отговарят на дефинициите за микро, малко или средно предприятие по смисъла на Закона за малките и средните предприятия. |
| **Енергия за собствено потребление** | Количеството енергия, необходима само за дейностите по производството, обработка и/или съхранение на крайните продукти, включени в Приложение № 3 „Бизнес план“. |
| **Животновъден обект** | Всяко място, където временно или постоянно се отглеждат или настаняват животни, с изключение на ветеринарни клиники или амбулатории. |
| **Заявление за подпомагане** | Заявление по образец Приложение № 1 към Условия за кандидатстване, подадено в Система за електронни услуги (СЕУ), заедно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и определени за допустими за финансиране по интервенцията от Стратегическият план. |
| **Заявление за подпомагане за инвестиции в сектор „Плодове и зеленчуци" и/или сектор "Животновъдство", и/или сектор "Етеричномаслени и медицински култури"** | Заявление за подпомагане с инвестиции, изцяло насочени към чувствителни сектори съгласно Приложение № 2 Списък с приоритетни сектори, култури и животни. |
| **Земеделска техника** | Техника, която се използва при обработка на почвата, торене, растителна защита, както и при прибиране на реколтата, като: самоходна техника – колесни трактори, верижни трактори, товарачи (включително електро-, мото- и газокари), специализирани самоходни машини (силажокомбайни, зърнокомбайни, пръскачки, миксери, машини за прибиране на реколтата и др.), и друг вид самоходни машини и сменяема прикачна техника, включително и когато те се използват в животновъдните обекти.  В обхвата на определението не се включват: GPS устройства, автоматични управления, контролери, датчици и уреди за контрол на пръскането, торенето, обработките, торове и ПРЗ в почвите, за контрол и управление на обработките на почвата и др. със сходно предназначение, когато същите не са част от съответните машини/прикачен инвентар. В обхвата на определението не попадат и дронове, пивотни и тръбно-ролкови поливни системи. |
| **Земеделски култури** | Растения от даден ботанически вид и род, които се отглеждат от човека, за да задоволяват определени негови потребности. |
| **Земеделски площи** | Обработваемата земя (включително оставена като угар), трайни насаждения и постоянно затревени площи и когато в тях се намират агролесовъдни системи. |
| **Земеделско стопанство** | Стопанство по смисъла на чл. 3, т. 2, от Регламент (ЕС) № 2021/2115. |
| **Изкуствено създаване на условията, необходими за получаване на предимство** | Всяко установено условие, съгласно чл. 62 от Регламент (ЕС) 2021/2116. |
| **Изпълнение на бизнес плана** | Отглеждане животни по вид и категория, обработка на земя по групи култури и площи както и изпълнение на производствената програма в съответствие с одобрения бизнес план. |
| **Икономическа жизнеспособност** | Генерирането на парични потоци от дейността, гарантиращи устойчивост на предприятието на кандидата за периода на изпълнение на бизнес плана чрез постигане на минималните стойности от показателите за оценка, посочени в бизнес плана |
| **Икономически размер на стопанство** | Размерът на земеделското стопанство, изразен в стандартен производствен обем, съгласно лист „5.СПО“ от Приложение № 1. |
| **Инженерен проект** | Документ, съдържащ анализ и подробна информация и технически данни за планираните за изпълнение със заявлението за подпомагане напоителна инсталация/ системи за напояване и определящ съответствието им с чл. 74 от Регламент (ЕС) № 2021/2115, включително потенциалните икономии и ефективните икономии на вода на съоръжението. |
| **Интервенция** | Инструмент по смисъла на §1, т. 34 от допълнителните разпоредби на ЗПЗП. |
| **Междинно плащане** | Плащане за обособена част от одобрената и извършена инвестиция. |
| **Напоителна инсталация/ система за напояване** | Комплекс от съоръжения, технически средства и оборудване в рамките на земеделското стопанство за добиване, съхраняване, доставка и разпределяне на водата за напояване до земеделските култури. За съществуваща напоителна инсталация се приема и гравитачното напояване. |
| **Напоявани площи** | Площи със съществуващи напоителни инсталации в рамките на стопанството на кандидата, за които има действащо разрешително за водовземане и/или договор с доставчик на вода за напояване („Напоителни системи“ ЕАД или със сдружение за напояване) за поне една от предходните три календарни години (2023, 2024, 2025 г.). |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници, с изключение на съдружници в дружества по чл. 357 от Закона за задълженията и договорите, които са създадени с друга цел;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото. |
| **Непреодолима сила и извънредни обстоятелства** | Обстоятелства по смисъла на чл. 3 от Регламент (ЕС) 2021/2116, и по-специално:  а) тежко природно бедствие или тежко метеорологично събитие, които са засегнали сериозно стопанството;  б) случайно унищожение на постройките за животни на стопанството;  в) поява на епизоотия, болест по растенията или вредител по растенията, която е засегнала част или всички селскостопански животни или земеделски култури на бенефициера;  г) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на заявлението;  д) смърт на бенефициера;  е) дългосрочна професионална нетрудоспособност на бенефициера. |
| **Нередност** | Всяко нарушение на разпоредба на правото на Европейския съюз, в резултат на действие или бездействие от икономически оператор, което е имало, или би имало за резултат нарушаването на общия бюджет на Съюза или на бюджетите, управлявани от него, или посредством намаляването или загубата на приходи, произтичащи от собствени ресурси, които се събират направо от името на Съюза или посредством извършването на неоправдан разход, включително и националната нормативна уредба. |
| **Нетно увеличение на напояваната площ** | Инвестиция, свързана с изграждане на системи за напояване извън определените по дефиниция напоявани площи. |
| **Обособена част от инвестицията** | Завършен етап на изпълнение на инвестицията, който е доведен до самостоятелна степен на завършеност. |
| **Оперативни разходи** | Административните разходи и разходите, свързани с поддръжка и експлоатация на активите, разходи за краткотрайни материални активи (активи с ограничен срок на ползване, като: инвентар, касетки, щайги, инструменти, облекла, посуда и др.). |
| **Организации и/или групи на земеделски производители** | Организации и/или групите на производители, признати от министъра на земеделието и храните. |
| **Подготовката на продукцията за продажба** | Една или комбинация от дейности, свързани с почистването, подготовката за съхранение, съхранението, сортирането, маркирането, опаковането и транспортирането на селскостопански продукти |
| **Полезна топлинна енергия** | Понятие по смисъла на Директива (ЕС) 2023/1791 на Европейския парламент и на Съвета от 13 септември 2023 година за енергийната ефективност и за изменение на Регламент (ЕС) 2023/955 |
| **Преработка на селскостопански продукти** | Всяко обработване на селскостопански продукт, в резултат на което се получава продукт, който също е селскостопански продукт или е продукт извън Анекс І от ДФЕС, с изключение на дейностите, извършвани в стопанството, необходими за приготвяне на животински или растителен продукт за първа продажба. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Публична финансова помощ/ публично финансиране** | Средства, предоставени от държавния бюджет и/или от бюджета на Европейския съюз, независимо от органа, който ги предоставя |
| **Първично селскостопанско производство** | Производството, отглеждането на първични селскостопански продукти, включително събиране на реколта, доене и животновъдство на стопански начала преди клане. |
| **Разходи за инвестиции за обикновена подмяна** | Разходи за замяна на активи, които не водят до подобряване на цялостната дейност на кандидата, включващо разходи за замяна на активи, които не водят до качествени или количествени изменения/подобрения на сградите, постройките, машините, съоръженията, инсталациите, оборудването и обзавеждането. |
| **Разходи за консултантски услуги, свързани с подготовка и управление на проекта** | Разходи, извършени преди подаване на заявлението за подпомагане и такива по време на изпълнение на проекта, които задължително включват подготовка на заявлението за подпомагане, изработка на бизнес план, анализ за икономическа устойчивост на проекта и подготовка на заявки за плащане, включително отчитане и управление на проекта. |
| **Референтни разходи** | Цени и пределни стойности, ползвани от РА за сравняване при определяне основателността на разходите за различни инвестиции |
| **Рехабилитация** | Обновяване или извършване на корекции на съществуващи съоръжения, които се нуждаят от ремонт, както и на съоръжения, чието действие не отговаря на първоначалните критерии и нуждите на системата. |
| **Сдружения за напояване** | Доброволни организации на физически и юридически лица, които чрез взаимопомощ и сътрудничество в обществен интерес извършват дейности, свързани с напояване и отводняване на земеделски земи на определена територия (територия на сдружението) и са регистрирани по Закона за сдруженията за напояване |
| **Селскостопанска дейност** | Производството, отглеждането или култивирането на селскостопански продукти, прибиране на реколтата, доене, развъждане и отглеждане на животни за селскостопански цели |
| **Селскостопански продукти** | Продуктите, изброени в приложение I към Договора или памук, с изключение на продуктите от риболов и аквакултури, попадащи в приложното поле на Регламент (ЕС) № 1379/2013 на Европейския парламент и на Съвета |
| **Специализирани земеделски транспортни средства** | Моторни превозни средства със специално предназначение, притежаващи специфични технически характеристики, които им позволяват да изпълняват функции, изискващи специална конфигурация или оборудване, с постоянно монтирана апаратура, която не позволява използването им за други цели. |
| **Стандартен производствен обем (СПО)** | Стойността на продукцията, която отговаря на средната стойност за страната, за всеки един земеделски продукт, изчислена в евро по таблица, съгласно лист „5.СПО“ от Приложение № 1. |
| **Съпоставими оферти** | Оферти, които съдържат:  а) еднотипни основни технически характеристики в случаите, когато се кандидатства за разходи за закупуване на машини/съоръжения/ оборудване;  б) сходен общ производствен капацитет на оборудването в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;  в) количествено-стойностна сметка (КСС), включващи едни и същи дейности, количества и материали в случаите, когато се кандидатства за разходи за извършване на СМР. |
| **Течни горива от биомаса** | Течни горива, произведени от биомаса и предназначени за енергийни цели, включително за производство на електрическа енергия, топлинна енергия и енергия за охлаждане, и различни от тези за транспорт |
| **Трайни насаждения** | Площи, заети с овощни и лозови насаждения, бамбук, черница, камъш, ракита за плетене на кошници, медоносни дървесни видове за производството на мед, други бързо растящи храсти и дървесни видове, използвани за производството на биоенергия, ягодоплодни, разсадници за лозов посадъчен материал, овощни дръвчета, декоративни храсти и горски фиданки и други насаждения с вегетационен период повече от две години. |
| **Услуги, свързани директно със земеделската дейност** | Услуги, директно подпомагащи производството на селскостопански продукти, включително услуги, извършвани със земеделска техника, агротехнически мероприятия, ветеринарномедицински услуги и услуги за репродуктивна дейност. Не се считат за „услуги, директно свързани със земеделската дейност" услуги, които са:  а) свързани с продажбата и/или ремонт и/или наем на земеделска техника;  б) свързани с продажбата на земеделски продукти, включително семена и посадъчен материал, с изключение на случаите, в които тя се извършва от производителя на тези продукти;  в) свързани с продажбата и съхранението на торове и препарати за растителна защита. |
| **Участие в Системата за земеделска счетоводна информация (СЗСИ)** | Земеделското стопанство е участвало в СЗСИ/СИУЗС и е в информационната система за устойчивостта на земеделските стопанства (ИСУЗС) в периода от 01.01.2016 г. до 01.01.2025 г. Кандидатите могат да направят справка за съответствие с критерия на следния електронен адрес: <https://www.fadn.bg/>.  Ангажиментът за участие в СЗСИ или подобна (система за информация за устойчивостта на земеделските стопанства (СИУЗС)) ежегодно до края на периода на мониторинг ще се счита за изпълнен дори и когато в някоя от годините кандидатът не е включен в извадката за анкетиране и за него не е попълнен „Земеделски счетоводен отчет/земеделски статистически отчет“ в съответната година. Ангажиментът за участие не е изпълнен, когато кандидатът откаже попълване на „Земеделски счетоводен отчет/земеделски статистически отчет“. |

# **Основна цел, очаквани резултати и принос към специфичните цели**

**Целите на интервенцията:**

Чрез интервенцията се осигурява инвестиционна подкрепа за различни видове стопанства с цел разширяване и модернизиране на производството, включително осъвременяване на производствените мощности, за увеличаване на продуктивността на тези стопанства. Интервенцията осигурява възможност за широк обхват на инвестиционна подкрепа в зависимост от нуждите на стопанствата в различните секторни производства.

**Очакваните резултати от прилагане на интервенцията:**

В резултат на осигурената подкрепа по процедурата се очаква да се реализират проекти, които да допринесат за повишаване на конкурентоспособността на земеделските стопанства

**Принос към специфични цели:**

**SO1** Подпомагане за достатъчно надежден земеделски доход и устойчивост на селското стопанство в Съюза с цел подобряване на дългосрочната продоволствена сигурност и разнообразието в селското стопанство, както и за гарантиране на икономическата устойчивост на селскостопанското производство в Съюза;

**SO2** Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията;

**SO8** Популяризиране на заетостта, растежа, равенството между половете, включително и участието на жени в селското стопанство, социално приобщаване и местно развитие в селските райони, включително кръговата биоикономика и устойчивото управление на горите;

**SO9** Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства;

**XCO** Междуведомствена цел за модернизиране на сектора чрез стимулиране и споделяне на знания, иновации и цифровизация в селското стопанство и селските райони и чрез насърчаване на усвояването им.

# **Териториален обхват**

Дейностите по интервенцията се осъществят на територията на Република България.

# **Бюджет по приема**

**1.** Общият размер на бюджета за безвъзмездната финансова помощ по подадените заявления в периода на прием е в размер на 378 480 193,25 лева (193 513 850 евро) *(курс на превалутиране по Европейска централна банка 1:1,95583, закръгление до цяла единица).*

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 378 480 193,25 лева | 151 392 077,30 лева | 227 088 115,95 лева |
| 193 513 850,00 евро | 77 405 540,00 евро | 116 108 310,00 евро |
| 100% | 40% | 60% |

**1.1.** От които за заявления за подпомагане с инвестиции, **изцяло** насочени към чувствителни сектори съгласно Приложение № 2 „Списък с приоритетни сектори, култури и животни“, бюджетът за разпределение е както следва:

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 283 860 144,93 лева | 113 544 057,97 лева | 170 316 086,96 лева |
| 145 135 387,50 евро | 58 054 155,00 евро | 87 081 232,50 евро |
| 100% | 40% | 60% |

**1.2.** От които за заявления за подпомагане с инвестиции, които **са извън** или **не са изцяло** насочени към чувствителните сектори съгласно Приложение № 2 „Списък с приоритетни сектори, култури и животни“, бюджетът за разпределение е както следва:

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 94 620 048,31 лева | 37 848 019,32 лева | 56 772 028,99 лева |
| 48 378 462,50 евро | 19 351 385,00 евро | 29 027 077,50 евро |
| 100% | 40% | 60% |

**2**. В заявлението за подпомагане, кандидатите определят към кой от бюджетите да подадат заявлението за подпомагане, съобразно отглежданите култури/животни, посочени в бизнес плана (Приложение № 3). Обстоятелството подлежи на проверка от страна на ДФ „Земеделие“.

**3.** Когато след публикуване на списъкът по чл. 11, ал. 3 от Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“ – „е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (Наредба № 4/2024 г.), размерът на заявената безвъзмездна финансова помощ по някой от подбюджетите по т. 1 е по-малък от определения съответно в т. 1.1 или т. 1.2, остатъчният финансов ресурс се преразпределя към подбюджета, за който е установен недостиг, след одобрение от ръководителя на Управляващия орган (УО) на СПРЗСР 2023-2027 г.

**4.** Когато при проверките или оценките по чл. 12, ал. 1 от Наредба № 4/2024 г. Държавен фонд „Земеделие“ установи, че общият размер на допустимата безвъзмездна финансова помощ по заявленията за подпомагане по някой от подбюджетите по т. 1 е по-малък от определения съответно в т. 1.1 или т. 1.2, с остатъчният финансов ресурс се предоставя безвъзмездна финансова помощ на заявления да подпомагане по подбюджета, за който е установен недостиг, след одобрение от ръководителя на УО на СПРЗСР 2023-2027 г.

**5.** При необходимост, увеличаване на бюджета може да се извърши при условията на чл. 12, ал. 11 от Наредба № 4/2024 г.

# **Режим на държавна помощ**

Съгласно чл. 145, параграф 2 от Регламент (ЕС) 2021/2115, чл. 107, 108 и 109 от Договора за функционирането на Европейския съюз (ДФЕС) не се прилагат по отношение на подпомагането, предоставяно от държавите членки съгласно и в съответствие с Регламент (ЕС) 2021/2115, когато попада в обхвата на член 42 от ДФЕС.

Финансовата помощ по приема се предоставя по заявления за подпомагане, включващи дейности и инвестиции за земеделски стопанства, свързани със селскостопанската им дейност по производството на продукти по смисъла на чл. 42 от ДФЕС. Подпомагането по интервенцията попада изцяло в обхвата на чл. 42 от ДФЕС и не подлежи на оценка за държавна помощ.

# **Размер на финансовата помощ за конкретно заявление за подпомагане**

**1.** Минималният размер на допустимите разходи за едно заявление за подпомагане е не по-малко от 29 337,45 лева (15 000 евро).

**2.** За един кандидат земеделски стопани за периода на прилагане на интервенцията:

**2.1.** Максималният размер на допустимите разходи е до 1 955 830,00 лева (1 000 000 евро);

**2.2.** Максималният размер на допустимите разходи за инвестиции в земеделска техника е до 880 123,50 лева (450 000 евро);

**2.3.** Общият максимален размер на допустимите разходи за интервенция ІІ. Г.1 и ІІ. Г.1.1 е до 3 520 494,00 лева (1 800 000 евро);

**2.4.** Общият максимален размер на допустимите разходи за интервенция ІІ. Г.1 и ІІ. Г.1.1 за инвестиции в земеделска техника е до 1 369 081 лева (700 000 евро).

**3.** За един кандидат, съответстващ на определението за група/организация на производители, за периода на прилагане на интервенцията:

**3.1.** Максималният размер на допустимите разходи е до 4 889 575 лева (2 500 000 евро);

**3.2.·**Максималният размер на допустимите разходи за инвестиции в земеделска техника е до 1 955 830 лева (1 000 000 евро).

**3.3.** Общият максимален размер на допустимите разходи за интервенция ІІ. Г.1 и ІІ. Г.1.1 е до 6 845 405 лева (3 500 000 евро);

**3.4.** Общият максимален размер на допустимите разходи за интервенция ІІ. Г.1 и ІІ. Г.1.1 за инвестиции в земеделска техника е до 2 933 745 лева (1 500 000 евро).

**ВАЖНО!!!**

**4.** Максималните размери на общите допустими разходи за кандидатите, които помежду си са предприятия партньори и/или свързани предприятия по смисъла на Закона за малките и средните предприятия (ЗМСП), не трябва да надвишават размерите, посочени в т. 2 и т. 3.

**5.** Когато кандидат по т. 1.1. от Раздел 8. „Допустими кандидати/бенефициенти“ участва в група или организация на производители, която е кандидат по тази процедура, в максималните размери по т. 2 се включват размерите на допустимите разходи по заявлението за подпомагане на групата или организацията на производители, изчислен пропорционално спрямо дела, с който кандидатът участва в капитала на групата или организацията на производители.

**5.1.** Условието на т. 5 не се прилага, когато заявлението за подпомагане на земеделския стопанин се отнася за култури и/или животински продукти, за които групата/организацията на производители не е призната.

**6.** Финансовата помощ е в размер до 50 % (включително) от общия размер на допустимите за финансово подпомагане разходи.

**6.1.** Финансовата помощ може да се увеличи с до 25 % (включително) за заявления за подпомагане, представени от кандидати групи/организации на производители;

**6.2.** Финансовата помощ може да се увеличи с до 10 % (включително) за заявления за подпомагане, които се изпълняват изцяло в чувствителни сектори, съгласно Приложение № 2 „Списък с приоритетни сектори, култури и животни“ и попадат в подбюджета по т. 1.1 от Раздел 5 „Бюджет по приема“;

**6.3.** Финансовата помощ не може да надвишава 65 % от допустимите разходи, съгласно чл. 73, параграф 4 от Регламент (ЕС) № 2021/2115.

# **Допустими кандидати/бенефициенти**

**1.** Кандидати могат да бъдат:

**1.1.** Земеделски стопани;

**1.2.** Групи и организации на производители.

**8.1. Критерии за допустимост на кандидатите**

**1.** Кандидатите земеделски стопани към датата на подаване на заявлението за подпомагане трябва да отговарят на следните условия:

**1.1.** да са физически лица **или** да са юридически лица, регистрирани по Търговския закон или Закона за кооперациите, Закона за вероизповеданията или създадени по Закона за Селскостопанската академия;

**1.2.** да са регистрирани като земеделски стопани по реда на ЗПЗП от най – малко 24 месеца преди кандидатстването за подпомагане и да не са прекратявали своята дейност в този период;

**ВАЖНО!!!**

**1.2.1.** За кандидати, които през посочения период са загубили производствения си потенциал вследствие на непреодолима сила и извънредни обстоятелства и са представили надлежни документи от компетентен орган, доказващи съответното събитие, изпълнението на условието се проследява за 24 месеца преди настъпване на събитието.

**1.2.2.** Земеделските стопани следва да са извършили пререгистрация по реда на Наредба № 3/1999 г. за стопанската 2025/2026 г. преди датата на подаване на заявлението за подпомагане. Анкетните формуляри следва да съдържат актуални данни за стопанството към датата на подаване на заявлението за подпомагане.

**1.2.2.1.** За кандидати, които през посочения период са загубили производствения си потенциал вследствие на непреодолима сила и извънредни обстоятелства и са представили надлежни документи от компетентен орган, доказващи съответното събитие, пререгистрацията следва да се извърши до срока в уведомлението по т. 7 от Раздел 13. „Подаване и разглеждане на заявления за подпомагане“.

**1.3.** да имат приход/доход от земеделска дейност и/или приход/доход от услуги директно свързани със земеделска дейност и/или преработка на земеделска продукция и/или участие и подпомагане по интервенциите за директни плащания и/или публична финансова помощ за извършваната от тях селскостопанска дейност за текущата или предходната година;

**1.4.** да имат минимален икономически размер на стопанството, измерен в стандартен производствен обем (СПО), над 8 000 евро, изчислен по таблица съгласно лист „5.СПО“ от Приложение № 1;

**1.5.** да имат разработен бизнес план (Приложение № 3) за дейностите в земеделското стопанство, доказващ подобряване на дейността на земеделското стопанство чрез прилагане на планираните инвестиции и дейности;

**2.** Кандидатите групи и организации на производители към датата на подаване на заявлението за подпомагане трябва да отговарят на следните условия:

**2.1.** да са признати като група или организация на производители, в съответствие с националното и/или европейското законодателство за организации на производители, в сектора, в който кандидатства за подпомагане;

**2.2.**·да имат приход от продажба на селскостопански продукти или преработени селскостопански продукти и/или от посредничество при такива продажби спрямо собствените си членовете *(само за признати в сектор „мляко“ и/или „месо“)* и/или получена публична финансова помощ за продажбата на посочените продукти за текущата или предходната година;

**2.2.1.** За приходи по т. 2.2. не се признават продажби на отделните членове, включително и помежду си.

**2.3.·**да имат разработен бизнес план (Приложение № 3) за дейностите в групата/организацията на производители, доказващ подобряване на дейността ù чрез прилагане на планираните инвестиции и дейности;

**2.4.** Членовете - земеделски стопани на кандидатите групи и организации на производители следва да са извършили пререгистрация по реда на Наредба № 3/1999 г. за стопанската 2025/2026 г. преди датата на подаване на заявлението за подпомагане. Анкетните формуляри следва да съдържат актуални данни за стопанството към датата на подаване на заявлението за подпомагане.

**2.4.1.** Членовете - земеделски стопани, които през посочения период са загубили производствения си потенциал вследствие на непреодолима сила и извънредни обстоятелства и са представили надлежни документи от компетентен орган, доказващи съответното събитие, пререгистрацията следва да се извърши до срока в уведомлението по т. 7 от Раздел 13. „Подаване и разглеждане на заявления за подпомагане“.

**3.** За доказване съответствие с изискванията по т. 1.3. и т. 2.2., кандидатите попълват и представят раздел ІІ „Справка – декларация за приходи/доходи, директно свързани със земеделската дейност“ от Приложение № 4 „Декларация при кандидатстване“.

**4.** Минималният икономически размер на стопанства по т. 1.4 се доказва чрез извършване на служебна справка:

**4.1.** за земеделските култури и съответните площи:

а) регистрирани в Интегрираната система за администриране и контрол (ИСАК) за съответната стопанска година; **или**

б) налични данни за съответната стопанска година в регистъра на земеделските стопани по реда на Наредба № 3 от 1999 г.

**4.2.** за вида и броя на отглежданите животни - в Регистър животни и пчелини в ИСАК към дата на подаване на заявлението за подпомагане. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.

**4.3.** когато минималният стандартен производствен обем се доказва с намерения за засаждане/засяване през текущата стопанска година минималният стандартен производствен обем трябва да е достигнат и за предходната стопанска година (2024/2025), което се доказва по посочения в т. 4.1 начин. В този случай, изпълнението на декларираните намерения се проверява преди изплащане на помощта по подадено искане за окончателно плащане, като при неизпълнение помощта може да бъде отказана изцяло само на това основание.

**4.4.** За кандидати, които през периода от началото на стопанската 2025/2026 г. до подаване на заявлението за подпомагане са загубили производствения си потенциал вследствие на непреодолима сила и извънредни обстоятелства и са представили надлежни документи от компетентен орган, доказващи съответното събитие, оценката за съответствие с условието следва да се извърши към дата на представяне на отговора на уведомлението по т. 7 от Раздел 13. „Подаване и разглеждане на заявления за подпомагане“.

**5.** Не е допустимо доказване на минималният стандартен производствен обем с намерения за засаждане/засяване на трайни насаждения и/или закупуване на животни извън случаите по т. 4.4.

**6.** Обработваната от кандидата земеделски стопанин земя, която участва при изчисление на минималния стандартен производствен обем на земеделското стопанство, трябва да се стопанисва съгласно чл. 33б от ЗПЗП.

**7.** В случай, че в заявление за подпомагане са включени дейности в сектор „животновъдство“, насочени към действащи животновъдни обекти на кандидата или на членовете на групата или организацията на производители, същите трябва да са регистрирани по реда на чл. 137 от Закона за ветеринарномедицинската дейност (ЗВД).

**8.** За кандидати еднолични търговци за изпълнение на изискванията по т. 1.2 и т. 1.3 се признават и обстоятелствата за физическото лице.

**9.** За кандидатите еднолични дружества с ограничена отговорност за изпълнение на изискванията по т. 1.2 и т. 1.3 се признават и обстоятелствата за физическото лице, което е едноличен собственик на капитала от учредяването му.

**10.** За кандидатите еднолични дружества с ограничена отговорност за изпълнение на изискванията по т. 1.2 и т. 1.3 се признават и обстоятелствата за едноличен търговец, когато същото физическо лице е собственик на капитала на дружеството от учредяването му.

**8.2. Критерии за недопустимост на кандидатите**

**1.** Недопустими по приема са кандидати, за които не са изпълнени условията по Раздел 8.1 „Критерии за допустимост на кандидатите“.

**2.** Недопустими по приема са кандидати, за които са налице следните обстоятелства:

**2.1.** не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

**2.2.** физическо лице, собственик на капитала на кандидата/бенефициента ЕООД или собственик на предприятието на кандидата/бенефициента ЕТ или лицето, представляващо кандидата, за което е налице някое от следните обстоятелства:

**2.2.1.** осъден е с влязла в сила присъда, за престъпление по чл. 108а (чл. 114а – 114т от 31.01.2026 г.), чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321, чл. 321а, и чл. 352 - 353е от Наказателния кодекс;

**2.2.2.** осъден е с влязла в сила присъда, за престъпление, аналогично на тези по т. 2.2.1, в друга държава членка или трета страна;

**2.2.3.** налице е конфликт на интереси, който не може да бъде отстранен;

**2.2.4.** опитал се е да повлияе на вземането на решение от страна на ДФЗ, свързано с отстраняването, подбора или възлагането, включително чрез предоставяне на невярна или заблуждаваща информация;

**2.3.** имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

**2.4.** е установено, че:

**2.4.1.** са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

**2.4.2.** не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;

**2.5.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган;

**2.6.** са в открито производство за обявяване в несъстоятелност или са обявени в несъстоятелност;

**2.7.** са в производство по заличаване;

**2.8.** са в производство по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си.

**ВАЖНО!!!**

**3.** Изискванията по т. 2.3 не се прилагат, когато размерът на неплатените дължими данъци или социално-осигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лева.

**4.** Изпълнението на изискванията по точка 2 се декларира от кандидата към датата на подаване на заявлението за подпомагане и се проверяват служебно преди издаване на административния акт за одобрение, като се изискват:

**4.1.** официални документи, издадени от съответните компетентни органи - за обстоятелствата, за които не може да бъде извършена служебна проверка, като се спазват изискванията на чл. 2, ал. 1 от Закона за електронното управление;

**4.2.** декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.

**5.** Основанията за отстраняване по точка 2. се прилагат до изтичане на следните срокове:

**5.1.** определени във влязъл в сила акт на компетентните органи;

**5.2.** пет години от влизането в сила на присъдата по отношение на обстоятелства по точка 2.2.1 и 2.2.2, освен ако в присъдата е посочен друг срок на наказанието;

**5.3.** три години от влизането в сила на акт на компетентните органи, по отношение на обстоятелства по точка 2.4.1 или точка 2.5.

**6.** Кандидати/бенефициенти, за които е налице обстоятелство по точка 2 имат право да представят доказателства при подаване на заявлението за подпомагане или в срок до 10 дни от получаване на уведомление за констатираните обстоятелства, че са предприели действия за тяхното отстраняване, съгласно чл. 56 от Закона за обществените поръчки.

**7.** Не се предоставя безвъзмездна финансова помощ (БФП) на кандидати /бенефициенти, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целите на интервенцията, включително с цел получаване на БФП;

**8.** Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.

**9.** Недопустими по приема са кандидати, които попадат в обхвата на член 5л) от Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна.

1. **Допустими дейности/инвестиции**

**1.** Подкрепа се предоставя за материални и нематериални инвестиции в съществуващи земеделски стопанства за покриване нуждите на същите, съобразени с техният капацитет и свързани с производството на селскостопански продукти, съгласно Приложение № 6 „Списък на допустимите непреработени земеделски продукти“ в съответствие с приложение I на Договора за функционирането на Европейския съюз или памук, с изключение на риба и рибни продукти.

**2.** Подкрепата ще бъде насочена към следните дейности:

**2.1.** Инвестиции за модернизация и механизация в земеделските стопанства;

**2.2.** Инвестиции в изграждане, реконструкция/рехабилитация на съоръжения и закупуване и монтиране на оборудване, включително кладенци, сондажи и съоръжения за съхранение на вода за напояване, включващи изграждането на нови и подобряване на съществуващи напоителни мрежи в стопанствата, в това число и за осигуряване на вода за нуждите на животновъдни обекти.;

**2.4.** Инвестиции в изграждане/реконструкция/закупуване на машини и съоръжения за опазване на околната среда, включително за съхранение на оборска тор;

**2.5.** Изграждане/ремонт/реконструкция на сгради и съоръжения, свързани с дейността на земеделските стопанства, включително свързани с производството и съхранението на земеделска продукция;

**2.6.** Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия, с изключение на случаите на възстановяване на земеделския потенциал след природни бедствия, неблагоприятни климатични явления или катастрофални събития, допустими за подпомагане по интервенция ІІ.Г.4 „Възстановяването на земеделски потенциал след природни бедствия или катастрофични събития и инвестиции в подходящи превантивни действия“ от СПРЗСР;

**2.7.** Инвестиции за производство и/или съхранение на енергия от възобновяеми енергийни източници (ВЕИ) (водна, вятърна, слънчева, геотермална енергия и остатъчна/отпадъчна биомаса, с изключение на биомаса от рибни продукти) за собствено потребление за нуждите на земеделските стопанства;

**2.8.** Инвестиции, насочени към надвишаване на изискванията за хуманно отношение към животните и повишаване на биосигурността.

**9.1. Условия за допустимост на дейностите/инвестициите, в т.ч. срок за изпълнение на одобрените заявления за подпомагане**

**1.** Финансовата помощ по настоящата процедура се предоставя в съответствие с принципите на добро финансово управление, публичност и прозрачност.

**2.** Финансова помощ се предоставя за заявления за подпомагане, включващи инвестиции, които отговарят на разпоредбите на Закона за опазване на околната среда (ЗООС), Закона за биологичното разнообразие (ЗБР) или/и Закона за водите (ЗВ).

**3.** Подпомагат се заявления за подпомагане, представени от земеделски стопани по т. 1.1. от Раздел 8 „Допустими кандидати/бенефициенти“ за инвестиции в техните стопанства, пряко свързани с една или няколко от дейностите по първично селскостопанско производство и съхранение на селскостопански продукти, както и подготовка на продукцията за продажба.

**4.** Подпомагат се заявления за подпомагане, представени от кандидати по т. 1.2. от Раздел 8 „Допустими кандидати/бенефициенти“, които са свързани с основната земеделска дейност по производство и/или съхранение на селскостопански продукти, произведени от техните членове, както и подготовка на продукцията за продажба.

**5.** Селскостопанските продукти по т. 3 и т. 4 могат да бъдат само продукти, включени в Приложение № 6 и памук, с изключение на тютюн, риба и аквакултури. Финансова помощ се отпуска само в случай, че продуктът е памук или продуктите по Приложение № 6 са в обхвата на приложение № I по член 38 от ДФЕС.

**6.** За подпомагане по реда на настоящата процедура кандидатите представят бизнес план по образец съгласно Приложение № 3, изготвен за 5-годишен период, а в случаите на инвестиции за създаване и/или презасаждане на трайни насаждения или извършване на СМР, включително и когато те са включени в Таблица 2 „Инвестиционни разходи, за които не се кандидатства за подпомагане, но са част от цялостния обект на инвестицията и без тях обектът не може да бъде завършен и/или да функционира самостоятелно“ от Приложение № 3 Бизнес план – за 10-годишен период.

**7.** Бизнес планът трябва да доказва ефективност и икономическа жизнеспособност, както и подобряване земеделската дейност на кандидата чрез прилагане на планираните инвестиции и дейности за съответния период по т. 6. Кандидатите представят обосновка на заложените добиви и цени в производствената програма, като посочват информация за използваните източници – агропазарна статистика, публична информация от браншови организации, борсови цени, договори, фактури и др. ДФЗ извършва оценка на заложените добиви, съгласно разработена методика.

**7.1.** Когато кандидатът е подал заявления за подпомагане и по интервенция ІІ.Г.1.1., в което приходите от продажби се формират от едни и същи площи с култури/видове и брой животни, при изчисляването на показателите на бизнес плана се отчитат общо заявените разходи и сумата на субсидията по двете заявления за подпомагане. В раздел А. „Oписание на проектното предложение“ кандидатът представя кратка информация за инвестициите и дейностите, за които те са предвидени, заложени в подадените заявления за подпомагане по двете интервенции, като обосновава идентичността или различието между тях.

**8.** Кандидатите се задължават да изпълняват одобрения бизнес план, за периода на мониторинг, а именно:

а) три години от датата получаване на окончателно плащане – за ползватели, които са микро-, малки или средни предприятия по смисъла на чл. 3 от ЗМСП;

б) пет години от датата на получаване на окончателното плащане - за ползватели, които са големи предприятия.

**9.** Кандидатите представят обосновка и информация в бизнес плана за доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни по заявлението за подпомагане, която подлежи на оценка от ДФЗ. Обосновката трябва да съпоставя от една страна данните от бизнес плана за броя и вида на животните в стопанството и/или размера на обработваемата земя, вида и площите на отглежданите култури, видовете и честотата на извършваните операции, вкл. други показатели от значение при извършване на дейността и от друга, техническите показатели на подпомаганите активи - например: производителност на ден (дка/ден, т/ден), капацитет на сгради/съоръжения/оборудване и др.

**9.1.** Обосновката за заявената за подпомагане земеделската техника подлежи на оценка от ДФЗ по изготвена методика съгласно Приложение № 7. За извършване на коректна оценка, кандидатът представя Декларация за наличната самоходна земеделска техника в стопанството (Приложение № 8), придружена от копия на свидетелство за регистрация на земеделска и горска техника в стопанството на възраст до 7 години и инвентарна книга с отразени декларираните активи.

**9.2.** При оценката се включват и данните за самоходната техника, заявена за подпомагане от кандидата по интервенция ІІ.Г.1.1.

**10.** Данните за броя и вида на животните в стопанството и/или размера на обработваемата земя, посочени в бизнес плана, се доказват към дата на подаване на заявлението за подпомагане чрез:

**10.1.** за размера на обработваемата земя:

а) регистрация в ИСАК на кандидата; и/или

б) налични данни в регистъра на земеделските стопанин по реда на Наредба № 3 от 1999 г.; и/или

в) документ за собственост или ползване на земеделска земя и/или друг вид недвижими имоти – само в случаите на заявления за подпомагане за създаване на трайни насаждения, оранжерии и/или гъбарници;

**10.2.** за вида и броя на отглежданите животни:

а) чрез служебна справка в Регистър животни и пчелини, като не трябва да се превишава капацитета на регистрирания животновъден обект. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект, и/или

б) документ за собственост или ползване на земеделска земя и/или друг вид недвижими имоти – само в случаите на заявления за подпомагане за изграждане на нов животновъден обект при започване на нова дейност и/или при разширяване на съществуващата.

**11.** Заявленията за подпомагане се изпълняват върху имот/обект – собственост на кандидата, а когато имотът/обектът не е собственост на кандидата, към заявленията за подпомагане се прилагат документи за:

**11.1.** учредено право на строеж за срок не по-малко от 6 години за кандидати микро-, малки или средни предприятия и 8 години за кандидати големи предприятия считано от месеца, предхождащ датата на подаване на заявлението за подпомагане, когато е учредено срочно право на строеж – в случай на кандидатстване за разходи за СМР за изграждане на нов строеж, надстрояване и/или пристрояване на съществуващ строеж, за които се изисква разрешение за строеж, съгласно Закона за устройство на територията (ЗУТ);

**11.2.** документ за ползване на имота/обекта за срок не по-малко от 6 години за кандидати микро, малки или средни предприятия и 8 години за кандидати големи предприятия считано от месеца, предхождащ датата на подаване на заявлението за подпомагане, като е допустимо владението на имота да бъде предадено на кандидата не по-късно от началото на следващата стопанска година спрямо датата на подаване на заявлението за подпомагане – в случай на кандидатстване за разходи за:

а) закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква издаване на разрешение за строеж, съгласно ЗУТ;

б) СМР извън случаите по т. 11.1;

в) създаване и/или презасаждане на трайни насаждения.

**11.3.** В случаите по 11.2, буква „б“ е допустимо доказване на съответствие с условието по т. 11 със споразумение за създаване на масиви за ползване на земеделски земи по чл. 37в от Закона за собствеността и ползването на земеделските земи, само когато земеделските земи са сертифицирани за биологично производство.

**12.** Документ по т. 11.2 за случаите по буква „а“ не се изисква при кандидатстване за подпомагане за закупуване на земеделска техника, специализирани земеделски транспортни средства и преместваеми системи и съоръжения, които:

**12.1.** не са трайно прикрепени към земята, сградите или помещенията;

**12.2.** поради своето естество или предназначение не се използват в затворени помещения.

**13.** Към заявленията за подпомагане, включващи разходи за СМР, се прилагат:

а) част „Архитектура“ в нейната цялост и обяснителните записки по останалите части, ведно със ситуационни чертежи към тях, от одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.). В документите следва да са посочени РЗП на сградите, за които се кандидатства и площта на вертикалната планировка (когато е приложимо). При необходимост ДФЗ може да изиска останалите части на инвестиционния проект.

б) подробни количествени сметки за предвидените СМР, заверени от правоспособно лице;

в) влязло в сила разрешение за строеж **или** разрешение за поставяне, издадени в съответствие със ЗУТ **или** становище на главния архитект, че строежът не се нуждае от издаване на разрешение за строеж/поставяне.

**14.** Финансова помощ се предоставя за инвестиции за производство и/или съхранение на енергия от ВЕИ, когато:

**14.1.** са за собствено потребление и същите не надхвърлят необходимото количество енергия за производство, съхранение и маркетинг на продуктите, включени в производствената програма на бизнес плана;

**14.2.** при комбинирано топло- и електропроизводство капацитетът на инсталацията трябва да съответства на необходимата за дейностите на земеделското стопанство полезна топлинна енергия;

**14.3.** заявления за подпомагане с инвестиции за производство на течни, газообразни и твърди горива от биомаса се подпомагат при условие, че отговарят на критериите за намаление на емисиите на парникови газове и/или критериите за устойчивост, определени в чл. 37 от Закона за енергията от възобновяеми източници и Наредбата за критериите за устойчивост на биогоривата, течните горива от биомаса и газообразните и твърдите горива от биомаса (обн., ДВ, бр. 95 от 2012 г.).

**14.4.** Допустимо е като отделен актив закупуване и инсталиране на съоръжения за локално съхранение на произведената енергия (батерии) само към съществуващи в стопанството фотоволтаични системи - за увеличаване капацитета за съхранение на съществуващи автономни системи или за промяна на начина на функциониране на наличните мрежови фотоволтаични системи.

**14.5.** Към заявлението за подпомагане се прилага анализ, удостоверяващ изпълнението на условията по т. 14.1.-14.4., изготвен и заверен от правоспособно лице с компетентност в съответната област, вписан в Камарата на инженерите в инвестиционното проектиране (КИИП).

**15.** Финансова помощ се предоставя за инвестиции за напоителни системи, ако:

**15.1.** са в съответствие с Плана за управление на речните басейни (ПУРБ) за съответния район, в чийто териториален обхват ще се извършват инвестициите;

**15.2.** кандидатът има осигурен достъп до услуги за напояване и/или е титуляр на действащо разрешително за водовземане по ЗВ и се изпълняват параметрите и условията в разрешителното;

**15.3.** са налични или са предвидени за закупуване и монтиране уреди за измерване на потреблението на вода в рамките на планираните инвестиции в рамките на заявлението за подпомагане;

**15.4.** има влязъл в сила административен акт, издаден по реда на глава шеста от ЗООС и/или ЗБР и/или ЗВ, **или** писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществяването на инвестиционното предложение.

**16.** Инвестиции в съществуващи напоителни системи са допустими, при условие че:

**16.1.** осигуряват най-малко 20 на сто потенциална икономия на вода (ПИВ);

**16.2.** осигуряват най-малко 20 на сто ПИВ и ефективно намаление на консумацията на вода с не по-малко от 60 на сто от ПИВ, когато се използва вода от водно тяло, определено в по-ниско от добро екологично или количествено състояние в съответния действащ ПУРБ;

**16.3.** за доказване, че напоителните инсталации в стопанството са съществуващи, кандидатът представя:

**16.3.1.** действащо разрешително за водовземане **и/или** сключен договор със сдружение за напояване за поне една от предходните три години (2023, 2024, 2025 г.) с кадастрални номера на имотите, които са били напоявани. Тези имоти следва да съответстват на включените в таблица 4а от бизнес плана имоти. **и**

**16.3.2.** документи (фактури, платежни нареждания, банкови извлечения и др.) за плащане за ползвана вода за напояване - платени държавни такси към съответната Басейнова дирекция или по договор за ползване на услуга „доставка на вода за напояване“ с клон на „Напоителни системи“ ЕАД или сдружение за напояване за поне една от годините (2023, 2024, 2025 г.), за които е представен документът по т. 16.3.1.

**16.3.2.1.** Плащанията към „Напоителни системи“ ЕАД се отнасят само за кандидати, чиито площи, за които е разработен бизнес плана, попадат в обхвата на площите, обслужвани от „Напоителни системи“ ЕАД. ДФЗ-РА извършва служебна проверка в наличните в ИСАК данни, базирани на РМС № 512 от 2000 г., а кандидатите могат да направят справка за даден поземлен имот на следния електронен адрес: https://napoiavane.nps.bg. **и**

**16.3.3.** инвентарна книга, в която са отразени напоителните системи или елементи от тях (когато е приложимо).

**17.** Условията по т. 16 не се прилагат за инвестиции, свързани само с енергийна ефективност на съществуващо съоръжение, инвестиции за съоръжения за съхранение на вода или за инвестиции, които използват само рециклирани води.

**17.1.** инвестиции в използването на рециклирана вода като алтернативно водоснабдяване са допустими само ако снабдяването със и използването на такива води е в съответствие с Регламент (ЕС) 2020/741 на Европейския парламент и на Съвета.

**18.** Инвестициите, свързани с нетно увеличение на напояваната площ, използващи вода от водно тяло от подпочвени или повърхностни води, са допустими при условие, че:

**18.1.** състоянието на водния обект не попада в категория по-ниска от „добро състояние“ в съответния ПУРБ поради съображения, свързани с количеството на водите; и

**18.2.** анализ на въздействието върху околната среда (документът по т. 8 от Раздел 12.1) сочи, че инвестицията няма да доведе до значително отрицателно въздействие върху околната среда.

**19.** За всяко заявление за подпомагане с инвестиции в напояване на земеделски култури трябва да има разработен инженерен проект от инженер, вписан в регистъра на Камарата на инженерите в инвестиционното проектиране, правоспособен да проектира системи за напояване.

**19.1.** Инженерният проект трябва да показва наличие на съществуващо или предвидено ново измервателно устройство на потреблението на вода в земеделското стопанство и трябва да показва изпълнение на посочените условия в т. 16 до т. 18, (с изключение на условията по т. 16.3).

**20.** Дейностите и разходите по проекта са допустими за подпомагане, ако са извършени след подаване на заявлението за подпомагане, с изключение на общите разходи по т. 2 от Раздел 10 „Допустими разходи“, които могат да бъдат извършени и преди тази дата, но не по-рано от 1 януари 2023 г.

**20.1.** Разходите за създаване на трайни насаждения и СМР са допустими за подпомагане при спазване изискванията на чл. 12 от Наредба № 4/2024 г..

**21.** В съответствие с раздел Б. „Мерки и условия за изпълнение при прилагането на СПРЗСР“ от Становище по екологична оценка № 5-4/2023 г., с което се съгласува Стратегическият план, достъпно на интернет адрес: <https://www.moew.government.bg/bg/stanoviste-po-ekologichna-ocenka-5-4-2023-g-s-koeto-se-suglasuva-strategicheski-plan-za-razvitie-na-zemedelieto-i-selskite-rajoni-za-perioda-2023-2027-g/> е необходимо:

**21.1.** При прилагане на интервенциите да не се допускат никакви дейности в защитени зони от Натура 2000, в природни местообитания 4030 Европейски сухи ерикоидни съобщества; 40В0 Родопски съобщества на Potentilla fruticosa; 40C0\* Понто-сарматски широколистни храстчета, както и в местообитания на Mannia triandra, Dicranum viride, Hamatocaulis vernicosus(Mitt.), Buxbaumia viridis и Meesia longiseta, съгласно цифрови географски данни за разпространението им, представени от Министерство на околната среда и водите (МОСВ) не по-късно от 01.11.2023 г. *(Биоразнообразие, ЗТ и Натура 2000 - I. Общи мерки и условия за всички интервенции, т. I.16.)*

**21.2**. При прилагане на всички интервенции да не се допускат дейности, свързани с почистване и унищожаване на индивиди на червена (Juniperus oxycedrus) и синя хвойна (Juniperus communis ssp. communis) в природни местообитания 5130 Съобщества на Juniperus communis върху варовик; 5210 Храсталаци с Juniperus ssp., съгласно цифрови географски данни за разпространението им, представени от МОСВ не по-късно от 01.11.2023 г. *(Биоразнообразие, ЗТ и Натура 2000 - I. Общи мерки и условия за всички интервенции, т. I.17.)*

**21.3.** Да не се допуска използването на шредери/мулчери за премахването на храсти при стопанисването на постоянно затревени площи на земеделски парцели за всички интервенции в границите на защитени зони от Натура 2000*. (Биоразнообразие, ЗТ и Натура 2000 - I. Общи мерки и условия за всички интервенции, т. I.19.)*

**21.4.** Да не се финансират дейности в защитени зони по Натура 2000 за превръщането на ливади, пасища и мери в насаждения от различни култури. *(Биоразнообразие, ЗТ и Натура 2000 - I. Общи мерки и условия за всички интервенции, т. I.24.)*

**21.5.** При изпълнение на дейностите по заявлението, кандидатите трябва да спазват изискванията на законодателството в областта на околната среда, водите и устройство на територията, както и мерките, условията и предписанията на компетентните органи с цел:

- недопускане на дейности, които водят до изменения в хидрологичния режим на водозависими природни местообитания и местообитания на видове, предмет на опазване в защитени зони, и до унищожаване на крайречната дървесна растителност;

- недопускане извършване на дейностите по подобряване на съществуващи напоителни инсталации или елементи от напоителна инфраструктура в размножителния период на птиците. *(Биоразнообразие, ЗТ и Натура 2000 - II. Мерки и условия по интервенции - II.Г.1., II.Г.1.1., II.Г.4., II.Г.5., II.Г.6.)*

**21.6.** Не се подпомагат дейности по интервенцията, които попадат в обхвата на защитена зона BG0002016 „Рибарници Пловдив“.

**22.** Одобрените инвестиции по подаденото заявление за подпомагане се изпълняват в срок до 24 месеца, а за проекти, включващи разходи за създаване на трайни насаждения и/или СМР, за които се изисква издаване на разрешение за строеж, в срок до 36 месеца от датата на подписването на административния договор, но не по-късно от 1 септември 2029 г.

**9.2. Условия за недопустимост на дейностите/инвестициите, в т.ч. срок за изпълнение на одобрените заявления за подпомагане**

**1.** БФП не се предоставя за финансиране на разходи, обект на финансиране по заявлението, които вече са финансирани със средства от Европейските фондове или чрез други инструменти на Европейския съюз, както и с други публични средства, различни от тези на кандидата.

**2.** Не се предоставя БФП за :

**2.1.** заявления, за които има постановен административен акт по реда на глава шеста от ЗООС и/или по чл. 31 от ЗБР за неодобряване осъществяването/несъгласуване на инвестиционното предложение/плана/програмата/проекта или за прекратяване на процедурата, включително и поради недопустимост спрямо режими, определени в утвърдени ПУРБ;

**2.2.** заявления, при изпълнение на които не се спазват мерките от раздел Б. „Мерки и условия за изпълнение при прилагането на СПРЗСР“ от Становище по екологична оценка № 5-4/2023 г., с което се съгласува Стратегическият план;

**2.3.** изграждане, реконструкция и ремонт на естествени и изкуствени водни обекти, включително язовири, изравнители и др.;

**2.4.** дейности и разходи за инвестиции, насочени към привеждане в съответствие със съществуващи стандарти на ЕС, с изключение на наложени нови изисквания за земеделските стопани, за които може да бъде предоставено подпомагане за инвестиции с цел съобразяване с тези изисквания за не повече от 24 месеца от датата, на която изискванията станат задължителни за стопанствата;

**2.5.** дейности, свързани с преработка на селскостопански продукти;

**2.6.** закупуване на земя и сгради;

**2.7.** възстановяване на земеделския потенциал след природни бедствия, неблагоприятни климатични явления или катастрофални събития, допустими за подпомагане по интервенция ІІ.Г.4. „Възстановяването на земеделски потенциал след природни бедствия или катастрофични събития и инвестиции в подходящи превантивни действия“ от СПРЗСР;

**2.8.** дейности, включени за подпомагане в Оперативни програми на групи и организации на производители от сектор „Плодове и зеленчуци” и сектор „Мляко и млечни продукти“;

**2.9.** за инвестиции, допустими за подпомагане по секторните интервенции в сектор „Вино“ и дейности, свързани с конверсия на сортовия състав на насажденията, промяна на местонахождението на лозя и подобряване на техниките за управление на лозята. Ще бъдат осигурени контролни проверки с цел избягване на двойно финансиране, които ще се прилагат за ниво инвестиционен проект.

**2.10.** видове активи, които са одобрени за подпомагане по секторните интервенции в сектор „Пчеларство“ (I.Е.3 - Подновяване на пчелните кошери в Съюза, включително развъждане на пчели, I.Е.5 - Инвестиции в материални и нематериални активи и І.Е.4 - Рационализиране на подвижното пчеларство) - закупуване на пчелни кошери, материални и нематериални активи за техническо оборудване, машини и съоръжения за добив и първична обработка на пчелни продукти, както и за обезпечаване на дейности, свързани с отглеждането, и здравето на пчелните семейства и за интегрирани системи за мониторинг и контрол на пчелните кошер и закупуване на специализирана техника и оборудване (включително дигитално такова) за подвижно пчеларство;

**2.11.** инвестиционни дейности в сектор „Тютюн“. Производители на тютюн ще се подпомагат за дейности извън /диверсификация/ производството на тютюн;

**2.12.** производството, преработката и маркетинга на зехтин;

**2.13.** всички дейности и разходи, които не са сред посочените като допустими в Условията за кандидатстване.

**3.** Не се подпомагат заявления за подпомагане, в които са заявени за финансиране само разходи за:

**3.1.** събарянето на стари сгради и производствени съоръжения;

**3.2.** инвестициите в нематериални активи;

**3.3.** инвестиции за производство и/или съхранение на енергия от ВЕИ;

**3.4.** закупуване на специализирани земеделски транспортни средства;

**3.5.** комбинация само от дейности, изброени в горните подточки на т. 3.

# **Допустими разходи**

**1. Инвестиционни разходи:**

**1.1. Разходи за материални инвестиции за:**

**1.1.1.** строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда, както и изграждане/инсталиране на инсталации за производство и/или съхранение на енергия от ВЕИ за собствено потребление.

**1.1.2.** закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително свързани с опазване на околната среда.

**1.1.3.** създаване и/или презасаждане на трайни насаждения, включително трайни насаждения от десертни лозя, медоносни дървесни видове /за производство на мед/ и други бързо растящи храсти и дървесни видове, използвани за производство на био-енергия, с изключение на случаите на възстановяване на земеделския потенциал след природни бедствия, неблагоприятни климатични явления или катастрофални събития, допустими за подпомагане по интервенция ІІ.Г.4. „Възстановяването на земеделски потенциал след природни бедствия или катастрофични събития и инвестиции в подходящи превантивни действия“ от СПРЗСР;

**1.1.4.** закупуване на съоръжения, прикачен инвентар за пчеларство и съответно оборудване, необходимо за производството на мед и други пчелни продукти, както и за развъждането на пчели-майки, включително чрез финансов лизинг.

**1.1.5.** закупуване, включително чрез финансов лизинг, на земеделска техника и специализирани земеделски транспортни средства, като например: цистерни за събиране на мляко, хладилно оборудване за транспортиране на продукция, оборудване за транспортиране на живи животни и птици, фуражовози, камиони за превоз на тор и др.

**1.1.6.** рехабилитация на съществуващи и изграждане на нови съоръжения и оборудване за напояване, включващи изграждането на нови и подобряване на съществуващи мрежи в стопанствата, включително кладенци, сондажи и съоръжения за съхранение на вода, както и закупуване на техническо оборудване за тяхната експлоатация, включително нови тръбопроводи, системи за капково напояване, инсталации за дъждуване, помпени станции, техники/съоръжения за съхраняване/опазване и пречистване на водата, и др.

**1.1.7.** Доставка и монтаж на оборудване/съоръжения за прилагане на технологии за пестене на вода, автоматизирани системи за поене, контейнери с преливници за дъждовна вода, инсталации за подобряване качеството на входящи и изходящи води (пречистване, филтриране и др.) и др. в животновъдството.

**1.2. Разходи за нематериални инвестиции за:**

**1.2.1.** закупуване на софтуер, включително чрез финансов лизинг.

**2. Общи разходи** - Разходи, свързани със заявлението за подпомагане, в т.ч. разходи за такси, хонорари за архитекти, инженери и консултанти, извършени както в процеса на подготовка на проекта преди подаване на заявлението за подпомагане, така и по време на неговото изпълнение.

**10.1. Условия за допустимост на разходите и избрана система за оценка на обоснованост на разходите**

**1.** Финансова помощ се предоставя в рамките на наличните средства по отделните бюджети в Раздел 5 „Бюджет по приема“ под формата на възстановяване на действително направени и платени допустими разходи.

**2.** Разходите по настоящата процедура за предоставяне на БФП трябва да са необходими за изпълнението на заявлението за подпомагане, да са приемливи, обосновани и да отговарят на принципа на добро финансово управление, по-специално от гледна точка на икономичността и ефикасността в съответствие с чл. 33 от Регламент (ЕС, Евратом) 2024/2509 на Европейския парламент и на Съвета от 23 септември 2024 година относно финансовите правила, приложими за общия бюджет на Съюза (Регламент (ЕС, Евратом) 2024/2509).

**3.** Дейностите и разходите по заявлението за подпомагане, с изключение на разходите по т. 2 от Раздел 10 „Допустими разходи“ са допустими за подпомагане, ако са извършени след подаване на заявлението за подпомагане, независимо дали всички свързани с тях плащания са направени. Разходи за СМР и създаване на трайни насаждения са допустими за подпомагане при спазване изискванията на чл. 12 от Наредба № 4/2024 г.

**4.** Разходите за специализираните земеделски транспортни средства по точка 1.1.5. от Раздел 10 „Допустими разходи“, са допустими, ако пряко се използват за извършване на специфичните за стопанството дейности.

**5.** Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на искане за междинно или окончателно плащане за същия актив.

**6.** Разходите по т. 1.2 от Раздел 10 „Допустими разходи“ не могат да надхвърлят 10 на сто от допустимите разходи по т. 1.1., но не повече от 50 000 лева.

**7.** Разходите по т. 2 от Раздел 10 „Допустими разходи“:

**7.1.** са допустими, ако са извършени не по-рано от 1 януари 2023 г., независимо дали всички свързани с тях плащания са направени;

**7.2.** не могат да надхвърлят 10 на сто от общия размер на допустимите инвестиционни разходи по заявлението за подпомагане.

**8.** Компонентите на разходите по т. 2 от Раздел 10 „Допустими разходи“ не могат да превишават следните стойности:

**8.1.** Допустимите разходи за консултантски услуги, свързани с подготовката и управлението на заявлението за подпомагане и разходите за правни услуги, като част от разходите по т. 2 от Раздел 10 „Допустими разходи“ не могат да превишават:

а) едно на сто от допустимите инвестиционни разходи – за заявления за подпомагане с инвестиционни разходи само за земеделска техника и прикачен инвентар, допълнително оборудване, навигационни системи, GPS устройства, контролери, датчици и уреди за контрол, дронове, метеорологични станции и др. със сходно предназначение, софтуер, специализирани земеделски транспортни средства;

б) пет на сто от допустимите инвестиционни разходи по т. 1 от Раздел 10 „Допустими разходи“ - за заявления за подпомагане с включени инвестиции за СМР, създаване на трайни насаждения и/или закупуване и/или монтаж на оборудване и/или машини, но не повече от 68 454,05 лева (35 000 евро);

**8.2.** Допустимите разходи за изготвяне на технически и/или работен проект, като част от разходите по т. 2 от Раздел 10 „Допустими разходи“ не могат да превишават 2,25 на сто от допустимите разходи за проектирания обект;

**8.3.** Допустимите разходи за строителен надзор, свързан с допустимите инвестиционни разходи по проекта, като част от разходите по т. 2 от Раздел 10 „Допустими разходи“ не могат да превишават 1 на сто от допустимите разходи за проектирания обект;

**8.4.** Допустимите разходи, свързани с допустимите инвестиционни разходи по проекта, за оценка на въздействието върху околната среда, хонорари за архитекти и инженери, извън тези по т. 8.1, т. 8.2 и т. 8.3 като част от общите разходи по т. 2 от Раздел 10 „Допустими разходи“ не могат да превишават 1,5 на сто от допустимите разходи по т. 1 от Раздел 10 „Допустими разходи“;

**9.** Разходите за производство на пчелни майки по т. 1.1.4 от Раздел 10 „Допустими разходи“ са допустими за кандидати, притежаващи удостоверение съгласно чл. 25, ал. 4 от Наредба № 47 от 2003 г. за производство и предлагане на пазара на елитни и племенни пчелни майки и отводки (рояци) и реда за водене на регистър

**10.** ДФЗ извършва оценка на основателността на предложените за финансиране разходи, посочени в Раздел 10 „Допустими разходи“ чрез съпоставяне на предложените разходи с определените от РА референтни разходи за допустими за финансиране активи и услуги и/или сравняване на представени оферти.

**11.** Списък с наименованията на активите, дейностите и услугите, за които са определени референтни разходи, е приложен към настоящите условия за кандидатстване - Приложение № 9.

**12.** За всеки заявен за финансиране разход от Раздел 10 „Допустими разходи“, който към датата на подаване на заявлението за подпомагане е включен в списъка по т. 11, кандидатът представя една независима оферта, която съдържа наименованието на оферента, правна форма, ЕИК/БУЛСТАТ на оферента, срока на валидност на офертата, датата на издаване на офертата, подпис на оферента, марка и модел (когато е приложимо), подробна техническа спецификация/количествено-стойностна сметка на активите/услугите, цена в левове и евро с посочен данък върху добавената стойност (ДДС). ДФЗ извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.

**13.** За всеки заявен за финансиране разход от Раздел 10 „Допустими разходи“, който към датата на подаване на заявлението за подпомагане не е включен в списъка по т. 11, кандидатът представя най-малко три съпоставими независими оферти, които съдържат наименованието на оферента, правна форма, ЕИК/БУЛСТАТ на оферента, срока на валидност на офертата, датата на издаване на офертата, подпис на оферента, марка и модел (когато е приложимо), подробна техническа спецификация/количествено-стойностна сметка на активите/услугите, цена в левове и евро с посочен данък върху добавената стойност (ДДС). В тези случаи ДФЗ извършва съпоставка между размера на разхода, посочен във всяка от представените оферти, проверява за наличие на референтен разход за активите от избраните и неизбраните оферти, като одобрява за финансиране разхода до най-ниския размер.

**14.** В случаите по т. 12 и т. 13, оферентите:

**14.1.** когато са местни лица, трябва да са вписани в Търговски регистър и регистър на ЮЛНЦ към Агенцията по вписвания, а оферентите – чуждестранни лица, следва да представят документ за правосубектност съгласно националното им законодателство;

**14.2.** оферентите на СМР, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите;

**14.3.** дейностите по монтиране на съоръжения за биомаса, слънчеви фотоволтаични преобразуватели, слънчеви топлинни инсталации, геотермални системи се извършват единствено от юридически лица, ангажирали в екипа си лица, притежаващи необходимата професионална квалификация, включени в списъка по чл. 21 на ЗЕВИ, поддържан на интернет страницата на АУЕР: <https://www.seea.government.bg/bg/?option=com_grid&gid=14_mg_0&p=34>.

**14.4.** оферентите на посадъчен материал трябва да имат издадено разрешително за производство и заготовка на посевен и посадъчен материал и/или удостоверение за регистрация като търговец на посевен и посадъчен материал в случаите, предвидени в Закона за посевния и посадъчния материал;

**14.5.** оферентите за създаване на трайни насаждения за дървесни видове за производство на биоенергия трябва да са вписани в публичните регистри съгласно чл. 235 и 241 от Закона за горите;

**14.6.** изискването за вписване в търговския регистър не се прилага за Националната служба за съвети в земеделието, физически лица - оференти на посадъчен материал или за производство и предлагане на пазара на елитни и племенни пчелни майки и отводки, както и физически лица, предоставящи услуги по т. 2 от Раздел 10 „Допустими разходи“.

**15.** Когато за заявения за финансиране разход кандидатът е представил съпоставими оферти, независимо дали разходът е включен в списъка по т. 11, ДФЗ извършва съпоставка между размера на разхода, посочен във всяка от представените оферти, проверява за наличие на референтен разход за активите от избраната и от неизбраните оферти, като одобрява за финансиране разхода до най-ниския размер.

**16.** За всеки заявен за финансиране разход се представя договор с изпълнител, съдържащ марка и модел (когато е приложимо), подробна техническа спецификация на доставките/услугите (в случай на СМР – КСС, съответстващи на количествените сметки към отделните части на инвестиционният проект), цена в лева и евро, с посочен данък върху добавената стойност (ДДС).

**16.1.** Това условие и изискванията по т. 10 - 15 не се прилагат по отношение на заявени за финансиране разходи за такси за извършвани услуги от държавни и/или общински органи и институции.

**17.** За кандидати, които се явяват възложители по чл. 5 и 6 от Закона за обществените поръчки (ЗОП):

**17.1.** за разходите по т. 2 от Раздел 10 „Допустими разходи“, извършени преди датата на подаване на заявлението за подпомагане, кандидатите при подаване на заявлението за подпомагане представят заверено от възложителя копие на всички документи от проведената съгласно изискванията на ЗОП процедура за избор на изпълнител/и;

**17.2.** когато заявеният за финансиране разход не е включен в списъка по т. 11 към датата на подаване на заявлението за подпомагане, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията по т. 14.

**17.3.** кандидатите събират офертите по т. 17.2. чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива;

**17.4.** минималното съдържание на офертите по т. 17.2. е наименование на оферента, дата на издаване на офертата, подпис на офертата, техническо предложение, ценово предложение в лева и евро с посочен ДДС.

**17.5.** в случаите по т. 17.2. кандидатите представят към заявлението за подпомагане решение за определяне на стойността на разхода, за който кандидатстват, с включена обосновка за мотивите, обусловили избора му.

**17.6.** обосноваността на разхода може да се преценява чрез съпоставяне с определените референтни разходи.

**17.7.** извън случаите по т. 17.1. е допустимо кандидатите да стартират процедура за избор на изпълнител по реда на ЗОП след подаване на заявлението за подпомагане.

**18.** Техническите спецификации с посочени минимални параметри или подробно описание на актива/услугата, описани в СЕУ в Таблицата за заявените разходи в Приложение № 1 към Условия за кандидатстване, трябва да съответстват на публикуваното на профила на купувача при набиране на офертите. Въз основа на тях следва да бъдат проведени процедурите по ЗОП.

**19.** Разходите по т. 14.4. от Раздел 9.1 „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“ са допустими в случай, че кандидатът има валидна гаранция за произход на енергията, налична в „Регистър издадени гаранции“ на електронната страница на Агенция за устойчиво енергийно развитие **или** са представени документите по т. 6 и т. 27 от Раздел 12.1 „Общи документи“, доказващи наличието в стопанството на фотоволтаична инсталация.

**10.2. Недопустими разходи**

**1.** Разходи за закупуване и/или инсталиране на оборудване, машини и съоръжения втора употреба;

**2.** Разходи за закупуване на недвижима собственост;

**3.** Разходи за данък върху добавена стойност (ДДС), с изключение на невъзстановим ДДС, когато е поет действително и окончателно от кандидатите;

**4.** Оперативни разходи, включително разходи за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, режийни разходи, разходи за краткотрайни материални активи (активи с ограничен срок на ползване, като: инвентар, касетки, щайги, инструменти, облекла, посуда и др.);

**5.** Разходи за банкови такси, разходи за гаранции, изплащане и рефинансиране на лихви.

**6.** Разходи за принос в натура.

**7.** Разходи за изследвания за разработване на нови продукти, процеси и технологии.

**8.** Разходи за търговия на дребно;

**9.** Разходи за закупуване, включително чрез финансов лизинг, на нови машини и оборудване, включително компютърен софтуер, или за услуги за частта над пазарната им стойност.

**10.** Разходи за сертификация по НАССР (Анализ на опасностите и контрол на критичните точки) и по други международно признати стандарти.

**11.** Разходи, които представляват обикновена подмяна.

**12.** Разходи, свързани с плащания в брой.

**13.** Общи разходи, извършени преди 01.01.2023 г.

**14.** Закупуване на превозни и транспортни средства, с изключение на земеделска техника и специализирани земеделски транспортни средства.

**15.** Разходи, извършени преди подаването на заявлението за подпомагане от страна на кандидата, независимо дали всички свързани плащания са направени или не, с изключение на разходите по т. 2 от Раздел 10 „Допустими разходи“, извършени след 01.01.2023 г.;

**16.** Разходи за СМР и създаване на трайни насаждения, включени в заявлението за подпомагане, в случай на неспазване на изискванията на чл. 12 от Наредба № 4/2024 г.

**17.** Инвестиция, за която е установено, че ще оказва отрицателно въздействие върху околната среда.

**18.** Разходи за дейности, свързани с изграждане, реконструкция и ремонт на естествени и изкуствени водни обекти, включително язовири, изравнители и др..

**19.** Разходи за мобилни инсталации за производство и съхранение на енергия от ВЕИ.

**20.** Инвестиции за производство и/или съхранение на енергия от ВЕИ, които не отговарят на изискването на т. 14 от Раздел 9.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“;

**21.** Разходи в напоителни системи/инсталации, които не са свързани с напояване на земеделски земи за производство на селскостопански продукти и дейностите, произтичащи от това;

**22.** Разходи, които не са в съответствие с чл. 189, параграф 3, буква „е“ от Регламент (ЕС, Евратом) № 2024/2509, съгласно който разходите следва да са приемливи, обосновани и отговарят на принципа на добро финансово управление, по-специално от гледна точка на икономичността и ефикасността.

**23.** Всички други разходи, които не са определени като допустими съгласно Раздел 10 „Допустими разходи“.

**24.** Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.

**25.** Разходи, в частта им, която надвишава лимитите посочени в т. 8 от Раздел 10.1 „Условия за допустимост на разходите и избрана система за оценка на обоснованост на разходите“.

**26.** Разходи, в частта им, която надвишава определените референтните разходи.

# **Критерии за подбор и предварителна оценка**

**11.1. Критерии за подбор**

Критерии за подбор, по които ще бъдат класирани постъпилите заявления за подпомагане:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **№** | **Критерии** | **Минимално изискване** | **Максимален брой точки** | | **1.** | **Подпомагане за производство на биологични продукти и продукти, обхванати от схеми за качество** | |  | | 1.1. | Заявления за подпомагане, насочени към производство на биологични продукти | Инвестициите и дейностите в заявлението за подпомагане са насочени към производство, съхранение и продажба на селскостопански култури и животни, които са обект на сключен действащ договор за контрол и сертификация по правилата на биологичното производство преди 01.01.2025 г. и:  **-** всички селскостопански култури/животни съгласно представения бизнес план, са сертифицирани като биологични - **15 точки**;  **-** най-малко 50 % от селскостопанските култури/животни съгласно представения бизнес план, са сертифицирани като биологични, а останалите са в преход - **10 точки**;  **-** всички селскостопански култури/животни съгласно представения бизнес план, са в преход - **5 точки** | **15** | | 1.2. | Заявления за подпомагане, насочени към производство на продукти, обхванати от схеми за качество | Инвестициите и дейностите в заявлението за подпомагане са насочени към производство, съхранение и продажба на селскостопански продукти и храни, вкл. суровини за производството им, за които кандидатът или преработвателят, на който кандидатът е доставчик на суровината за производство е вписан в съответния регистър на производители на продукти, вписани по европейските схеми за качество:  **-** за всички селскостопански продукти и храни съгласно представения бизнес план, кандидатът е вписан в съответния регистър на производители на продукти, вписани по европейските схеми за качество и/или всички произведени от кандидатът суровини съгласно представения бизнес план се влагат в производството на продукти и храни, за които кандидатът или преработвателят, на който кандидатът е доставчик е вписан в съответния регистър на производители на продукти, вписани по европейските схеми за качество - **5 точки**;  **-** за част от селскостопанските продукти и храни съгласно представения бизнес план, кандидатът е вписан в съответния регистър на производители на продукти, вписани по европейските схеми за качество, и/или част от произведените от кандидатът суровини съгласно представения бизнес план се влагат в производството на продукти и храни, за които кандидатът или преработвателят, на който кандидатът е доставчик е вписан в съответния регистър на производители на продукти, вписани по европейските схеми за качество - **3 точки;**  **-** поне за един вид от селскостопански продукти и храни съгласно представения бизнес план, кандидатът е вписан в съответния регистър на продукти, вписани по европейските схеми за качество и/или поне една от произведените от кандидатът суровини съгласно представения бизнес план се влага в производството на поне един вид продукти и храни, за които кандидатът или преработвателят, на който кандидатът е доставчик е вписан в съответния регистър на производители на продукти, вписани по европейските схеми за качество **- 1 точка** | **5** | | **2.** | **Заявление за подпомагане, което допринася за надвишаване изискванията за хуманното отношение към животните** | |  | | 2.1. | Заявление за подпомагане, включващо инвестиции за преход към алтернативни системи за отглеждане на птици, свине и телета. | За заявление за подпомагане, в което:  -всички одобрени за подпомагане разходи включват инвестиции за преход към алтернативни системи за отглеждане на птици, свине и телета от Приложение № 10 към Условията за кандидатстване - **8 точки**.  - най-малко 50 % от одобрените за подпомагане разходи включват инвестиции за преход към алтернативни системи за отглеждане на птици, свине и телета от Приложение № 10 към Условията за кандидатстване **- 5 точки.** | **8\*** | | 2.2. | Заявление за подпомагане, включващо инвестиции за надвишаване изискванията за хуманно отношение към свинете и птиците. | За заявление за подпомагане, в което:  - всички одобрени за подпомагане разходи включват инвестиции за надвишаване изискванията за хуманно отношение към свинете и птиците от Приложение № 10 към Условията за кандидатстване - **5 точки**;  - най-малко 50 % от одобрените за подпомагане разходи включват инвестиции за надвишаване изискванията за хуманно отношение към свинете и птиците от Приложение № 10 към Условията за кандидатстване **- 3 точки.** | **5\*** | | **3.** | **Проекти, насърчаващи кооперирането и интеграцията между земеделските производители** | |  | | 3.1. | Заявление за подпомагане, насърчаващо кооперирането и интеграцията между земеделските производители | Заявление за подпомагане, подадено от призната група/организация на производители на селскостопански продукти | **15** | | **4.** | **Кандидати, доказващи финансова устойчивост** | |  | | 4.1. | Финансовото състояние на кандидата обезпечава реализирането на инвестициите | Точките по критерия зависят от съотношението (К) на заявената стойност на заявлението за подпомагане и средноаритметичният размер на оперативната печалба на кандидата от последните три завършени финансови години (2022, 2023 и 2024 г.)  Заявления за подпомагане, за които съотношението (К) е число по-малко или равно на 0 (нула) или по-голямо от 10 (десет), получават 0 точки.  Заявления за подпомагане, за които съотношението (К) е число по-голямо от 0 (нула) и по-малко или равно на 2 (две), получават 15 точки.  Заявления за подпомагане, за които съотношението (К) е число по-голямо от 2 (две) и по-малко или равно на 10 (десет), точките по критерия се изчисляват като от максималните 15 точки се извади разликата между съотношението (К) и 2, умножена по 1,75. Резултатът се закръглява до трети знак след десетичната запетая.  Минимум - 0 т. / Максимум - 15 т.  Пример:  1) при К<=0 или 10<К получава 0 точки;  2) при 0<K<=2 получава 15 точки;  3) при 2<К<=10 получава от 15 до 1 точки, изчислени по следната формула: 15-(К-2)\*1,75 | **15** | | **5.** | **Други приоритети:** | |  | | 5.1. | Заявление за подпомагане, представено от кандидат от 18 до 40 години включително. | \* | **5** | | 5.2. | Кандидати на територията на райони с природни и други ограничения | Заявление за подпомагане с инвестиции и дейности, които се изпълняват на територията на необлагодетелствани райони и райони с природни и други ограничения. | **5** | | 5.3. | Земеделски стопанин, участващ в системата за земеделска счетоводна информация (СЗСИ) / системата за информация за устойчивостта на земеделските стопанства (СИУЗС) | Кандидатът:  - е участвал в Системата за земеделска счетоводна информация (СЗСИ) **и** поема ангажимент за участие в нея или подобна (система за информация за устойчивостта на земеделските стопанства (СИУЗС)) ежегодно до края на периода на мониторинг **- 2 точки;**  **-** не е участвал в Системата за земеделска счетоводна информация (СЗСИ), **но** поема ангажимент за участие в нея или подобна (система за информация за устойчивостта на земеделските стопанства (СИУЗС)) ежегодно до края на периода на мониторинг **- 1 точка** | **2** | | 5.4. | Заявления за подпомагане с инвестиции и дейности, свързани с напояване | Приоритет се присъжда за заявление за подпомагане, в което:  - всички одобрени за подпомагане разходи са свързани с напояване - **15 точки**;  - над 25% от одобрените за подпомагане разходи са свързани с напояване - **10 точки.** | **15\*** | | 5.5. | Кандидати, които не са подпомагани по подмярка 4.1. от ПРСР | Заявления за подпомагане, представени от кандидати, които не са одобрени за подпомагане по подмярка 4.1 „Инвестиции в земеделски стопанства“ от ПРСР 2014-2020. | **2** | | **Общ брой на заявените точки по критериите за оценка на проекта:** | | | **87** | | ***Минимално изискуем брой точки по критериите за оценка:*** | | | ***5*** | |

\* Точки по подкритерия се присъждат на база на заявените разходи при извършване на предварителна оценка и на база одобрени разходи при извършване на административните проверки.

**11.2. Методика за прилагане на критериите за подбор**

**1.** По Критерий 1.1 приоритет получават заявления за подпомагане, представени от кандидати, за които след служебна проверка в Електронния регистър по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) е установено, че имат сключен действащ договор за контрол и сертификация с контролиращо лице преди 01.01.2025 г. с актуални данни за всички култури/животни за стопанската 2024/2025 г., с които се кандидатства (по група на културите и размер на площите и/или по вид и брой на животните) и същите са описани в Приложение № 3 „Бизнес план - образец“.

**1.1.** За кандидати групи/организации на производители минималното изискване по критерия се счита за изпълнено, когато над 50 на сто от членовете на групата/организацията, отговарят на съответното условие.

**1.2.** Допустимите инвестиционни разходи, които се използват едновременно и за дейности, свързани с производство, съхранение и продажба на конвенционални селскостопански култури/животни, не се считат за разходи, насочени към производство на биологични продукти.

**1.3.** Кандидатите, получили точки по настоящия критерий се задължават да поддържат съответствие с него до края на периода на мониторинг. За случаите, в които е получено предимство с площи/животни в преход, кандидатите се задължават да представят сертификат за биологично производство преди изплащане на помощта.

**ВАЖНО!!!**

Процентното съотношение за втората степен на съответствие с критерия се изчислява на база площи в декари или кв.м за земеделските култури и брой или кв.м за животните.

**2.** По Критерий 1.2. за присъждане на предимство се извършва служебна проверка в съответния регистър на производители на продукти със защитени наименования за произход, защитени географски указания, храни с традиционно специфичен характер и незадължителния термини за качество планински продукт, вписани по европейските схеми за качество, публикувани в <https://www.mzh.government.bg/bg/politiki-i-programi/politiki-i-strategii/politiki-po-agrohranitelnata-veriga/zashiteni-naimenovaniya/>.

**2.1.** Допустимите инвестиционни разходи, които се използват едновременно и за дейности, свързани с производство, съхранение и продажба на други селскостопански продукти и храни, вкл. суровини за производството им не се считат за разходи, насочени към производство на продукти, вписани по европейските схеми за качество.

**ВАЖНО!!!**

**\*** *„Всички селскостопански продукти и храни съгласно представения бизнес план“* са цялото прогнозно количество продукция от всички видове селскостопански продукти съгласно представения бизнес план;

**\*\*** *„Част от селскостопанските продукти и храни съгласно представения бизнес план“* е цялото прогнозно количество продукция от два и повече от видове селскостопански продукти съгласно представения бизнес план;

**\*\*\*** *„Поне за един вид от селскостопански продукти и храни съгласно представения бизнес план“* е цялото прогнозно количество продукция от един от видовете селскостопански продукти съгласно представения бизнес план;

**\*\*\*\*** В случай на едновременно съответствие с повече от една степен на критерия за оценка, заявлението за подпомагане получава по-благоприятния брой точки, на които съответства.

**3.** Предимство по критерий 2.1. получават заявления за подпомагане, в които най-малко 50 % от одобрените за подпомагане разходи включват инвестиции за преход към алтернативни системи за отглеждане на птици, свине и телета от Приложение № 10 към Условията за кандидатстване*;*

**4.** Предимство по критерий 2.2. получават заявления за подпомагане, в които най-малко 50 % от одобрените за подпомагане разходи включват инвестиции за надвишаване изискванията за хуманно отношение към свинете и птиците от Приложение № 10 към Условията за кандидатстване;

**Важно!!!**

Максималният брой точки кумулативно по критерий 2.1. и критерий 2.2. е 8 точки, като не е допустимо с едни и същи разходи да се доказва съответствие и с двата критерия.

**5.** Приоритет по критерий за оценка 3.1 получават кандидатите по т. 1.2. от Раздел 8 „Допустими кандидати/бенефициенти“ от настоящите Условия за кандидатстване.

**6.** За получаване на предимство по критерий 4.1 се взема предвид оперативната печалба на кандидата от последните три завършени финансови години (2022, 2023 и 2024 г.), която се определя, като се използват следните данни от ОПР за съответната финансова година: стойността от Раздел А, т. I „Приходи от оперативна дейност”, ред „Общо за група I”, (код 15000) от приходната част на ОПР за съответната финансова година *минус* стойността от Раздел А, т. I „Разходи за оперативна дейност”, ред „Общо за група I”, (код 10000) от разходната част на ОПР за съответната финансова година *плюс* стойността от ред „Разходи за амортизация и обезценка на дълготрайни материални и нематериални активи”, (код 10410) от разходната част на ОПР за съответната финансова година. Изчислява се средноаритметичния размер на оперативната печалба за последните три завършени финансови години (2022, 2023 и 2024 г.) с помощта на лист „4. Оперативна печалба“ от Приложение № 1.

**6.1.** Данните ще се взимат по служебен път от НСИ, като за годините, за които кандидатът не е подал ГФО, се считат за 0 (нула).

**6.2.** За кандидати ЕТ или ЕООД, новоучредени и регистрирани след 31.12.2024 г., се използват данните от ОПР на лицето, за което са признати обстоятелствата за история като земеделски стопанин.

**7.** Приоритет по критерий 5.1. получават кандидати – физически лица, еднолични търговци и еднолични дружества с ограничена отговорност (ЕООД), за които физическото лице, физическото лице-търговец или физическото лице – едноличен собственик на капитала е на възраст от 18 до 40 години включително. Изпълнението на условието се проверява служебно в Търговския регистър и регистър на ЮЛНЦ и чрез ЕГН на физическото лице.

**7.1.** За кандидати ЕООД точки по критерия се присъждат, когато едноличен собственик на капитала на дружеството е физическо лице, което не е променяно след 01.01.2025 г. и отговаря на условията за получаване на предимство.

**7.2.** За кандидати групи/организации на производители минималното изискване по критерия се счита за изпълнено, когато 50 на сто и над 50 на сто от членовете на групата/организацията, отговарят на посоченото условие.

**8.** За получаване на предимство по критерий 5.2., инвестиции и дейности, които се изпълняват на територията на необлагодетелствани райони и райони с природни и други ограничения са такива, за които са изпълнени едновременно следните условия:

1. дейностите, включени в заявлението за подпомагане, за които се кандидатства, се изпълняват на територията на населено място, чието землище попада в необлагодетелстван район съгласно Наредбата за определяне на критериите за необлагодетелстваните райони и териториалния им обхват, приета с ПМС № 30 от 2008 г. (обн., ДВ, бр. 20 от 2008 г.; изм., бр. 53 от 2011 г.);

2. най-малко 75 на сто от посочената в бизнес плана земя или площ се намира в необлагодетелстван район.

**8.1.** За кандидати с проекти за инвестиционни разходи, изцяло насочени в сектор „Животновъдство“, както и инвестиции, свързани с трайни насаждения, оранжерии и гъбарници, е достатъчно изпълнението на едно от посочените условия.

**9.** Приоритет по критерий 5.3. получават кандидати за своето участие в Системата за земеделска счетоводна информация (СЗСИ) и ангажимент за участие в нея или подобна (система за информация за устойчивостта на земеделските стопанства (СИУЗС)) ежегодно до края на периода на мониторинг.

**9.1.** За кандидати групи/организации на производители минималното изискване по критерия се счита за изпълнено, когато над 50 на сто от членовете на групата/организацията, отговарят на съответното условие.

**9.2.** Данните се взимат по служебен път от Главна дирекция „Земеделие и регионална политика“, Отдел „Агростатистика“.

**10.** Предимство по критерий 5.4. получават заявления за подпомагане, в които над 25% от одобрените за подпомагане разходи са свързани с напояване - инвестиции в изграждане, реконструкция/рехабилитация на съоръжения и закупуване и монтиране на оборудване, включително кладенци и съоръжения за съхранение на вода за напояване, включващи изграждането на нови и подобряване на съществуващи мрежи в рамките на стопанството на кандидата, в това число и за осигуряване на вода за нуждите на животновъдни обекти.

**ВАЖНО!!!**

В обхвата на критерия се включват всички допустими разходи по т. 1.1.6 и т. 1.1.7 от Раздел 10 „Допустими разходи“.

**11.** Приоритет по критерий 5.5. се присъжда на заявления за подпомагане, представени от кандидати, които не са одобрени за подпомагане със заповед на изпълнителния директор на ДФ „Земеделие“ по реда на Наредба № 9 от 21 март 2015 година и/или нямат сключен административен договор по процедура чрез подбор № BG06RDNP001-4.008, № BG06RDNP001-4.012 и № BG06RDNP001-4.017 по подмярка 4.1. „Инвестиции в земеделски стопанства“ (извършва се служебна проверка)

**12.** Заявленията за подпомагане се класират в низходящ ред според получения общ брой точки по критериите за подбор.

**13.** За заявления за подпомагане, които са получили еднакъв общ брой точки се извършва класиране в низходящ ред съобразно:

**13.1** Получения брой точки по критерий 5.4. „Заявления за подпомагане с инвестиции и дейности, свързани с напояване“.

**13.2** В случай, че заявления за подпомагане имат равен брой точки по посочения в т. 13.1 критерий, същите ще бъдат класирани в низходящ ред съобразно получения брой точки по критерий 3.1. „Заявление за подпомагане, насърчаващо кооперирането и интеграцията между земеделските производители“.

**13.3** В случай, че заявления за подпомагане имат равен брой точки по посочения в т. 13.2 критерий, същите ще бъдат класирани в низходящ ред съобразно получения брой точки по критерий 1.1. „Заявления за подпомагане, насочени към производство на биологични продукти“.

**13.4** В случай, че заявления за подпомагане имат равен брой точки по посочения в т. 13.3 критерий, същите ще бъдат класирани в низходящ ред съобразно получения брой точки по критерий 4.1 „Финансовото състояние на кандидата обезпечава реализирането на инвестициите“.

**13.5** В случай, че заявления за подпомагане имат равен брой точки по посочения в т. 13.4 критерий, същите ще бъдат класирани в низходящ ред съобразно получения брой точки по Приоритет 2 „Заявление за подпомагане, което допринася за надвишаване изискванията за хуманното отношение към животните“.

**13.6.** В случай, че заявления за подпомагане имат равен брой точки по посочения в т. 13.5 приоритет, същите ще бъдат класирани в низходящ ред съобразно получения брой точки по критерий 5.1. „Заявление за подпомагане, представено от кандидат от 18 до 40 години включително.“.

**13.7.** В случай, че заявления за подпомагане имат равен брой точки по посочения в т. 13.6 критерий, същите ще бъдат класирани в низходящ ред съобразно получения брой точки по критерий 5.2 „Кандидати на територията на райони с природни и други ограничения“.

**13.8.** В случай, че заявления за подпомагане имат равен брой точки по посочения в т. 13.7 критерий, същите ще бъдат класирани в низходящ ред съобразно получения брой точки по критерий 1.2 „Заявления за подпомагане, насочени към производство на продукти, обхванати от схеми за качество“.

**13.9.** В случай, че заявления за подпомагане имат равен брой точки по посочения в т. 13.8 критерий, същите ще бъдат класирани в низходящ ред съобразно получения брой точки по критерий 5.3 „Земеделски стопанин, участващ в системата за земеделска счетоводна информация (СЗСИ) / системата за информация за устойчивостта на земеделските стопанства (СИУЗС)“.

**13.10.** В случай, че заявления за подпомагане имат равен брой точки по посочения в т. 13.9 критерий, същите ще бъдат класирани в низходящ ред съобразно получения брой точки по критерий 5.5 „Кандидати, които не са подпомагани по подмярка 4.1. от ПРСР“.

**14.** В случай че изпълнението на условията по критериите е станало основание за одобрение на кандидата пред други кандидати по реда на тези условия за кандидатстване, той се задължава да поддържа съответствие с критериите в периода на мониторинг.

**14.1.** Това условие не се отнася за критерий 4.1 за кандидати - земеделски стопани, тъй като оценката се основава на данни от минали периоди, критерий 5.1, при спазване на изискванията по т. 5.2.3 от Раздел А от Условията за изпълнение и за критерий 5.5.

**15.** Съответствието с критериите за подбор на заявленията за подпомагане се преценява към датата на подаване на заявлението за подпомагане съобразно приложените към него документи и декларирани данни.

**16.** Предварителна оценка на заявления за подпомагане се извършва, когато заявената финансова помощ по подадените заявления за подпомагане надвишава с повече от 50 на сто бюджета по приема. Предварителната оценка се извършва по реда на чл. 11 от Наредба № 4/2024 г.

**17.** Общият максимален брой на точките по настоящата процедура е 87 точки.

**18.** Подпомагат се заявления за подпомагане, получили не по-малко от 5 точки по критериите за подбор.

# **12. Изискуеми документи, в т.ч. документи, доказващи съответствие с критерии за подбор/оценка**

**12.1. Общи документи**

**1.** Заявление за подпомагане - *Попълва се в електронен формат в СЕУ съгласно образеца по Приложение № 1*;

**2.** Решение на компетентния орган на кандидата за кандидатстване по реда на настоящите условия - *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности. Не се изисква за ФЛ, ЕТ и ЕООД*;

**3.** Бизнес план във формат „xls“ или „xlsx“ (Приложение № 3). *Когато заявлението за подпомагане се подава от упълномощено лице, бизнес планът се представя във формат „xlsx“ с електронен подпис на кандидата или във формат „pdf“ или „jpg“, подписан на всяка страница от кандидата, както и във формат „xls” или „xslx” по образец.*

**4.** Декларация при кандидатстване (Приложение № 4) - *във формат pdf, .jpg, .doc, .docx, .p7s, .rar, а когато заявлението за подпомагане се подава от упълномощено лице - подписана от кандидата.* ***Важно!*** *Когато кандидата се представлява от няколко лица „заедно и поотделно“ или „поотделно“ и заявлението за кандидатстване не се подписва от всички лица, декларацията се подписва от всяко от лицата, които не са подписали заявлението. Декларацията се подписва и от всички лица, представляващи кандидата, когато заявлението за подпомагане се подава от упълномощено лице.*

*Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

**5.** Декларация по чл. 4а, ал. 1 от ЗМСП за 2024 г. *- по образец (Приложение № 5), утвърден от министъра на икономиката. Когато заявлението за подпомагане се подава от упълномощено лице - във формат „.pdf“, „.jpg“, „.jpeg“, „.zip“, „.rar“ и „.7z“, подписана от кандидата и сканирана. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**6.** Инвентарна книга или справка от аналитичната счетоводна ведомост към датата на подаване на заявлението за подпомагане с разбивка по вид на актив, дата и цена на придобиване. - *Когато заявлението се подава от упълномощено лице - във формат „.jpg“, „.jpeg“, „.pdf“, „.zip“, „.rar“ и „.7z“, подписана от кандидата и сканирана. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

**7.** Декларация за наличната самоходна земеделска техника в стопанството (Приложение № 8), **придружена от** свидетелство за регистрация на земеделска и горска техника в стопанството на възраст до 7 години във формат „doc“ или „docx“ или „pdf” или „jpg”, а когато заявлението за подпомагане се подава от упълномощено лице - във формат „pdf” или „jpg”, подписана от кандидата и сканирана. *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*.

**8.** Влязъл в сила административен акт от компетентния орган по околна среда (РИОСВ/МОСВ/БД), издаден по реда на ЗООС и/или ЗБР и ЗВ, с който е оценено, че осъществяването на инвестиционното предложение не води до значително отрицателно въздействие върху околната среда. - *Представя се в случаите, когато издаването на документа се изисква по ЗООС и/или по ЗВ. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

**9.** Документ за собственост на обекта на инвестицията на името на кандидата - *Представя се, когато проектът ще се изпълнява върху имот – собственост на кандидата.* *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

**10.** Учредено право на строеж върху обекта за срок не по-малко от 6 години за кандидати микро-, малки или средни предприятия и 8 години за кандидати големи предприятия считано от месеца, предхождащ датата на подаване на заявлението за подпомагане - *Представя се в случаите по т. 11.1 от Раздел 9.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“, когато са заявени за подпомагане разходи за СМР и е приложимо съгласно националното законодателство.* *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

**11.** Документ за ползване на имота/обекта за срок не по-малко от 6 години за кандидати микро-, малки или средни предприятия и 8 години за кандидати големи предприятия считано от месеца, предхождащ датата на подаване на заявлението за подпомагане - *Представя се в случаите по т. 11.2.* *от Раздел 9.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“.* *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

**12.** Част „Архитектура“ в нейната цялост и обяснителните записки по останалите части, ведно със ситуационни чертежи към тях, от одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти - *Представя се във формат „pdf“, „jpg“, „zip“ или „rar“.* *Представя се, когато са заявени за подпомагане разходи за СМР и за тяхното извършване се изисква одобрен инвестиционен проект съгласно ЗУТ. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

**13.** Подробни количествени сметки, заверени от правоспособно лице - *Представят се, когато са заявени за подпомагане разходи за СМР. Представя се и във формат „.xls”/„.xlsx”. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

**14.** Влязло в сила разрешение за строеж **или** разрешение за поставяне, издадени в съответствие със ЗУТ **или** становище с подробно описание на инвестиционното намерение от компетентното лице съгласно чл. 148, ал. 2 или ал. 3 от ЗУТ, че строежът не се нуждае от издаване на разрешение за строеж/поставяне. - *Представят се, когато са заявени за подпомагане разходи за СМР. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**15.** Анализ, удостоверяващ изпълнението на условията по т. 14.1.-14.5. от Раздел 9.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“, изготвен и заверен от правоспособно лице с компетентност в съответната област, вписан в Камарата на инженерите в инвестиционното проектиране (КИИП)- *Представя се, когато са заявени за подпомагане разходи за производство и/или съхранение на енергия от ВЕИ.* *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**16.** Предварителни или окончателни договори за услуги и доставки – обект на инвестицията, включително с посочени марка, модел (когато е приложимо), подробна техническа спецификация/КСС на активите/услугите, цена в левове и евро с посочен ДДС. Количествено-стойностните сметки, които са част от договорите, се прилагат и във формат „xls“/„xlsx“. - *Представя се в случаите, когато кандидатът не е възложител по чл. 5 и 6 от ЗОП.*

**17.** Договор за финансов лизинг с приложен към него погасителен план за изплащане на лизинговите вноски - *Представя се в случай, че заявлението за подпомагане включва разходи за закупуване на активи чрез финансов лизинг.*

**18.** Една независима оферта, която съдържа наименование на оферента, правна форма, ЕИК/БУЛСТАТ на оферента, срока на валидност на офертата *(не се отнася за възложители по ЗОП)*, датата на издаване на офертата, подпис на оферента, марка и модел (когато е приложимо), подробна техническа спецификация на активите/услугите (в случай на СМР – подробна КСС във формат „.xls“ или „.xlsx“), цена, определена в левове и евро, с посочен ДДС. В случаите, когато оферентите са чуждестранни лица, офертите се придружават от документ за правосубектност съгласно националното им законодателство. *– Представя се в случаите по т. 12 от Раздел 10.1. „Условия за допустимост на разходите и избрана система за оценка на обоснованост на разходите“ и не се отнася при кандидатстване за разходи за нормативно регламентирани такси;*

**19.** Най-малко три съпоставими независими оферти, които съдържат наименование на оферента, правна форма, ЕИК/БУЛСТАТ на оферента, срока на валидност на офертата *(не се отнася за възложители по ЗОП)*, датата на издаване на офертата, подпис на оферента, марка и модел (когато е приложимо), подробна техническа спецификация на активите/услугите (в случай на СМР – подробна КСС във формат „.xls“ или „.xlsx“), цена, определена в левове и евро, с посочен ДДС. В случаите, когато оферентите са чуждестранни лица, офертите се придружават от документ за правосубектност съгласно националното им законодателство. - *Представя се в случаите по т. 13 от Раздел 10.1 „Условия за допустимост на разходите и избрана система за оценка на обоснованост на разходите“ и не се отнася при кандидатстване за разходи за нормативно регламентирани такси.*;

**20.** Копие на документация за възложената обществена поръчка за изпълнение на дейностите по заявлението, извършени преди подаване на заявлението за подпомагане, ведно с договора с избрания изпълнител с подробно описание на дейностите, сроковете и стойностите, предмет на договора - *Представя се, когато кандидатът се явява възложители по чл. 5 и 6 от ЗОП, за разходите по т. 2 от Раздел 10 „Допустими разходи“, извършени преди подаване на заявлението.*;

**21.** Действащо разрешително за водовземане на името на кандидата, издадено от компетентното лице съгласно чл. 52 от ЗВ - *Представя се в случаите по 15.2 и 16.3.1. от Раздел 9.1, когато* *в заявлението за подпомагане са включени инвестиции в напояване и кандидатът е титуляр на разрешително за водовземане.* *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**22.** Документ, удостоверяващ възможността за предоставяне на услугата „доставяне на вода за напояване“ от сдружение за напояване - *в случаите по т. 15.2 от Раздел 9.1;*

**23.**Договор със сдружение за напояване за поне една от предходните три години (2023, 2024, 2025 г.) *- Представя се, когато в заявлението за подпомагане са включени инвестиции в напояване в съществуващи напоителни системи и напоителните съоръжения по заявлението за подпомагане не се захранват директно от водно тяло.* *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**24.** Документи (фактури, платежни нареждания, банкови извлечения и др.) за плащане за ползвана вода за напояване - платени държавни такси към съответната Басейнова дирекция или по договор за ползване на услуга „доставка на вода за напояване“ с клон на „Напоителни системи“ ЕАД или сдружение за напояване за съответните години (2023, 2024, 2025 г.), за които е представен документ по т. 21 и т. 23. *Представя се, когато* *в заявлението за подпомагане са включени инвестиции в напояване за съществуващи напоителни инсталации. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**25.** Инженерен проект, изготвен и заверен от строителен инженер, вписан в регистъра към Камарата на инженерите в инвестиционното проектиране, правоспособен да проектира системи за напояване *- Представя се, когато в заявлението за подпомагане са включени инвестиции в напояване. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**26.** Документи от компетентен орган, доказващи настъпване на събитие, съответстващо на непреодолима сила и извънредни обстоятелства и довело до загуба на производствения потенциал. - *Представят се в случаите по т. 1.2.1. от Раздел 8.1. „Критерии за допустимост на кандидатите“. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*

**27.** Документ, доказващ монтажа и/или договор за доставка и/или фактури и/или приемно-предавателни протоколи за доставка и/или разрешение за ползване /удостоверение за въвеждане в експлоатация (когато е приложимо) на налична в стопанството фотоволтаична инсталация. *Представят се само в случаите на заявени разходи по т. 14.4. от Раздел 9.1 „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“.*

**12.2. Допълнителни документи, доказващи съответствие с приоритет по критериите за оценка**

**1.** Действащ договор за доставка на суровини с преработвател, вписан в съответния регистър на производители на продукти, вписани по европейските схеми за качество, с описани видове и количества продукция, в едно с приемо-предавателни протоколи и фактури за извършените доставки, когато е приложимо.

**2.** Разходооправдателни документи за доказване на приход от продажба на селскостопански продукти или преработени селскостопански продукти и/или от посредничество при такива продажби спрямо собствените си членовете (само за признати в сектор „мляко“ и/или „месо“). *Отнася се за кандидати групи и организации на производители.*

**12.3. Списък с документи, които може да бъдат изискани на етап оценка на заявленията за подпомагане**

**1.** Удостоверение от НАП за липса на задължения на кандидата (издадено след датата на получаване на писмо за представяне на документа); **или**

Удостоверение от НАП за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лева; **или**

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**1.1.** Кандидатът следва да предостави един от документите по т. 1 единствено в случаите, когато в резултат на извършена служебна проверка от страна на ДФЗ е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 от ДОПК. Липсата на подобни публични задължения кандидатът декларира в рамките на Декларацията при кандидатстване по Приложение № 4.

**2.** Удостоверение за липса на задължения към общината по седалището на кандидата (издадени не по-рано от 6 месеца преди датата на представянето им);

**ВАЖНО!!!**

От Удостоверенията по т. 1 и т. 2 следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.

Кандидат, който видно от Удостоверенията по т. 1 и т. 2 има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност.

За тази цел кандидатът може да представи следните документи:

- документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

**3.** Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му – представя се в случай, че не може да се направи служебна проверка.

**ВАЖНО!!!**

Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**4.** Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ.

# **13. Подаване и разглеждане на заявления за подпомагане**

**1.** Кандидатстването се извършва единствено чрез електронно подадено заявление за подпомагане в СЕУ на интернет адрес: <https://seu.dfz.bg> в срока на приема, посочен в заповедта за утвърждавате на насоките за кандидатстване. Реда за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол (Наредба № 105 от 2006 г.).

**ВАЖНО!!!**

**До 31.12.2025 г. вкл., в полетата в СЕУ, в които се посочват суми, задължително се попълва стойността в лева (освен в случаите, когато изрично е посочено, че се попълва стойност в евро).**

**От 01.01.2026 г., в полетата** **в СЕУ, в които се посочват суми, задължително се попълва стойността в евро (освен в случаите, когато изрично е посочено, че се попълва стойност в лева).**

**2.** Подаването на заявлението за подпомагане, както и всички други документи, които изискват подпис се удостоверява с квалифициран електронен подпис (КЕП). Кандидатът подписва заявлението за подпомагане с валиден КЕП към датата на кандидатстване с титуляр юридическото лице, като автор на подписа в този случай следва да е представляващия кандидата

**2.1.** Когато заявлението за подпомагане ще се подава от упълномощено лице, представляващия кандидата може да извърши упълномощаване директно в СЕУ чрез индивидуалния си профил, където определя обхвата на правата и потвърждава упълномощаването с КЕП, съгласно чл. 48, ал. 2 и 3 от Наредба № 105 от 2006 г.

**3.** Кандидатите могат да подават само едно заявление за подпомагане в рамките на срока за подаване на заявления за подпомагане. В случай, че кандидат е подал повече от едно заявление за подпомагане, ДФЗ ще разглежда само последното постъпило заявление за подпомагане, а предходните се считат за оттеглени.

**3.1.** Когато кандидатът е подал заявление за подпомагане с идентични инвестиции и по интервенция ІІ.Г.1.1., в което приходите от продажби се формират от едни и същи площи с култури/видове и брой животни, ДФЗ ще разглежда само последното постъпило заявление за подпомагане, а предходните се считат за оттеглени.

**4.** Документите към заявлението за подпомагане се прилагат във формат „pdf“, „jpg“, „doc/docx“, „xls/xlsx“, „rar“, „zip“, „p7s/p7m“ или „.7z“, а оригиналите се съхраняват от кандидата и се представят при поискване.

**5.** Кореспонденцията и уведомленията във връзка с оценката на заявлението за подпомагане се осъществяват през СЕУ.

**6.** Заявлението за подпомагане може да бъде подадено и при липса и/или нередовност, но само когато те се отнасят за документи, които не променят качеството на заявлението за подпомагане и това изрично е отбелязано срещу съответния документ в Раздел 12.1. „Общи документи“.

**7.** Когато при административните проверките се установи липса на документи или друга нередовност, на кандидата се изпраща уведомление чрез СЕУ за установените липси/нередовности и се определя срок за тяхното отстраняване. Във връзка с оценката на заявлението за подпомагане, ДФЗ може да изиска от кандидата да представи и други данни и/или документи, непосочени в Раздел 12 „Изискуеми документи, в т.ч. документи, доказващи съответствие с критерии за подбор“, както и такива, за които не е възможно извършването на служебна проверка.

**8.** Представените след указания срок по т. 7 данни и/или документи, както и такива, които не са изрично изискани от ДФЗ, не се вземат предвид при оценката на заявлението за подпомагане.

**9.** При непредставяне на изисканата допълнителна информация или разяснения или при неотстраняването на нередовностите в срока по т. 7, заявлението за подпомагане може да бъде отхвърлено само и единствено на това основание.

**10.** Кандидатите/бенефициентите могат да оттеглят изцяло или частично заявлението за подпомагане от крайната дата за подаване на заявления за подпомагане по съответния прием до сключване на административния договор. Не се допускат изменения или оттегляния, след като кандидатът/бенефициентът е бил информиран за намерението на УО или ДФЗ да извърши посещение/проверка на място или ако кандидатът/бенефициентът узнае за дадено неспазване в резултат на необявенo/а посещение/проверка на място.

**11.** Заявление за подпомагане и приложените към него документи може да се коригира след подаването му само в случай на очевидни грешки, признати от ДФЗ. Искането за извършване на поправка се подава от кандидата или упълномощено от него лице чрез СЕУ.

**ВАЖНО!!!**

**12.** Преди да се стартира процеса по подаване на заявление за подпомагане, кандидатите трябва да имат създаден профил в Системата за електронни услуги на адрес: СЕУ - вход. Това действие изисква потвърждение от служител на ДФЗ – след посещение на съответната Областна дирекция на ДФЗ или чрез подаване на електронна заявка за създаване на уникален регистрационен номер (УРН).

**13.** Заявленията за подпомагане се подават през индивидуален потребителски профил на кандидата или профил на упълномощено от него лице.

**14.** В случаите на упълномощаване, упълномощеното лице създава свой собствен профил в СЕУ, след което, кандидатът, през своя личен профил, през системата, го упълномощава да създаде и попълни необходимата информация в заявлението му за подпомагане. Указания за регистрация на УРН и потребител в СЕУ се намират на адрес <https://seu.dfz.bg/drupal/?q=URN>.

**15.** За създаване на заявление за подпомагане, в СЕУ се попълват данните по Приложение № 1 „Информация за попълване на заявление за подпомагане в СЕУ“.

**16.** Документите, приложени към заявлението за подпомагане, както и тези, представени от кандидатите/бенефициентите в резултат на допълнително искане от ДФЗ, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, с нотариална заверка на подписа на преводача, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.

**17.** В Раздел 12 „Изискуеми документи, в т.ч. документи, доказващи съответствие с критерии за подбор“ от Условията за кандидатстване са посочени документите, които трябва да бъдат представени, за да се удостовери допустимостта на кандидата, дейностите и/или разходите. Условията, за които не е предвиден документ, се проверяват служебно.

**18.** Оценката на подадените по приема заявления за подпомагане се извършва от ДФЗ по реда на Наредба № 4/2024 г.

**19.** В случаите, когато заявената финансова помощ на подадените заявления за подпомагане надвишава с повече от 50 на сто бюджета, определен в настоящите условия за кандидатстване, в срок до един месец от крайната дата за подаване на заявления за подпомагане, ДФЗ публикува списък с резултатите от извършената предварителна оценка по критериите за подбор. Предварителната оценка се извършва на база заявените от кандидата разходи.

**20.** Съгласно чл. 12 от Наредба № 4/2024 г., в срок до шест месеца от крайната дата за подаване на заявленията за подпомагане, ДФЗ:

**20.1.** извършва административна проверка по чл. 70, ал. 1 от ЗПЗП на представените документи, заявените данни и други обстоятелства, свързани със заявлението за подпомагане;

**20.2.** може да извърши посещение на място за установяване на фактическото съответствие с представените документи;

**20.3.** извършва оценка и класиране по критериите за подбор, посочени в условията за кандидатстване, при спазване на реда, посочен в чл. 11, ал. 7 и 8 от наредбата;

**20.4.** одобрява за финансиране заявленията за подпомагане до достигане на 100 на сто от разполагаемия бюджет по приема;

**20.5.** отказва заявленията за подпомагане, които не отговарят на условията за кандидатстване.

# **14. Други специфични условия**

1. Редът за предоставяне на безвъзмездната финансова помощ се извършва по реда на Наредба № 4/2024 г.

2. Кандидатите за подпомагане могат да искат разяснения по условията за кандидатстване в срока и по реда на чл. 68, ал. 4 от ЗПЗП - до три седмици след откриване на приема.

3. Разясненията се утвърждават от ръководителя на УО на Стратегическия план или оправомощено от него лице. Разясненията, които се дават по отношение на условията за кандидатстване, не съдържат становище относно качеството на заявленията за подпомагане и са задължителни за всички кандидати.

4. Крайният срок за публикуване на разясненията е посочен в заповедта на ръководителя на УО на Стратегическия план, с която се утвърждават насоки по реда на чл. 68, ал. 3 от ЗПЗП.

# **15. Приложения**

1. Приложение № 1 - Информация за попълване на заявление за подпомагане в СЕУ;

2. Приложение № 2 - Списък с приоритетни сектори, култури и животни;

3. Приложение № 3 - Бизнес план;

4. Приложение № 4 - Декларация при кандидатстване;

5. Приложение № 5 - Декларация по чл. 4а, ал. 1 от ЗМСП

6. Приложение № 6 - Списък на допустимите непреработени земеделски продукти;

7. Приложение № 7 - Калкулатор за оценка на капацитета на земеделската техника;

8. Приложение № 8 - Декларация за налична самоходна земеделска техника;

9. Приложение № 9 – Списък с активи, дейности и услуги, за които са определени референтни разходи;

10. Приложение № 10 – Списъци по Приоритет 2.